|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| ***PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA*** | | | | | | |
| *NASTAVNA JEDINICA:* Mladen Kušec: *Dolazi proljeće* | | | DOS: Prvi proljetni dan <https://hr.izzi.digital/DOS/15893/16628.html> | | | |
| CILJ SATA: Slušati/čitati i interpretirati igrokaz Mladena Kušeca: *Dolazi proljeće.* | | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1.EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i slušanja. Postavlja pitanja o vremenu, vremenskim prilikama i znakovima koji pokazuju da se priroda budi.  Učiteljica/učitelj najavljuje čitanje igrokaza Mladena Kušeca: *Dolazi proljeće*. Učenici imenuju uloge/lica te određuju učenike koji će čitati uloge Prvoga i Drugoga mrava, Proljeća, Sunca i Ptičice. Prethodno će se učenicima omogućiti čitanje u sebi kako bi se pripremili za čitanje igrokaza naglas (izvođenje).  Učenici izvode najavljeni igrokaz (nakon objavljivanja doživljaja).  Učenicima se omogućuje kratko vrijeme kako bi doživljaje i asocijacije koji su se pojavili tijekom prvoga čitanja igrokaza misaono i emocionalno oblikovali u prve iskaze.  Učenici objavljuju svoje doživljaje igrokaza koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju igrokaz naglas / još ga jednom izvode. Nakon čitanja učiteljica/učitelj vođenim pitanjima usmjerava interpretaciju:  *Što je igrokaz? Koliko je likova u igrokazu? Koji su to likovi? Tko najavljuje dolazak gosta? Što je zapjevala ptičica? Kako je odjeveno proljeće? Pročitaj. Sunce je dalo odgovor u obliku pitalice. Pronađi i pročitaj ga. Objasni zašto.*  Učenici uočavaju i zaključuju na temelju vođenoga razgovora:  − što je igrokaz  − koji likovi sudjeluju u igrokazu  − što su didaskalije i čemu služe.  Što je potrebno učiniti da bi igrokaz bio izveden pred publikom?  Učenici u igrokaz Mladena Kušeca *Dolazi proljeće* uvode likove lastavice i rode koje se vraćaju s juga i pričaju o svojim doživljajima tijekom putovanja.  Učenici rješavaju zadatke na 66. stranici. | | | govorenje i slušanje  slušanje  govorenje i slušanje  čitanje i slušanje  govorenje i slušanje  čitanje i pisanje  udžbenik  govorenje i slušanje  pisanje  pisanje | odr A.2.2.  osr A.2.4.  osr A.2.3.  odr A.2.2.  uku A.2.1.  PID OŠ B.3.2.  uku C.2.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4. |
| PLAN PLOČE   Mladen Kušec  Dolazi proljeće    − igrokaz  − uloge/lica: Prvi mrav, Drugi mrav, Proljeće, Ptičica, Sunce  − vrijeme radnje: početak proljeća  − mjesto radnje: livada, mravinjak  − osjećaji: sreća, zajedništvo, prijateljstvo | | | | | DOMAĆA ZADAĆA  Učenici će riješiti 6. zadatak na 67. stranici:  *Osmisli novu priču. Neka to bude zamišljeni događaj. Napisane imenice, glagoli i pridjevi mogu ti poslužiti kao poticajne riječi za stvaranje rečenica. Oblikuj uvod, glavni dio i završetak.* | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će sudjelovati u govornoj komunikaciji te će nacrtati livadu i likove iz igrokaza. | | Učenici mogu izraditi lutke za izvođenje lutkarskoga igrokaza, pripremiti scenu i zvučnu kulisu s pomoću glazbala. | | | | |