|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Kap po kap…;* Tito Bilopavlović: *Voda* | | | | | |
| CILJ SATA: Slušati/čitati i interpretirati pjesmu Tita Bilopavlovića, *Voda.* | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnogateksta s vlastitim iskustvom.  OŠ HJ B.3.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj pokazuje televizijski prilog o zagađenju vode u Slavonskome Brodu (https://www.youtube.com/watch?v=LcWwUFPhzGM SBTV – Izvanredne vijesti – Zagađenje vode u Slavonskome Brodu – 31. 3. 2018.).  Nakon gledanja priloga učenici razgovaraju i iznose dojmove o viđenome.  Učiteljica/učitelj najavljuje čitanje pjesme Tita Bilopavlovića: *Voda*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati te objašnjava manje poznate riječi.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme predloženim pitanjima:  *Kakva je voda u pjesmi?*  *Odakle dolazi?*  *Kako voda širi zdravlje?*  *Što sve pere i umiva?*  Objasni izraz: Č*istoća je pola zdravlja*.  Za što je sve voda važna?  Znaš li koliko ima pitke vode na Zemlji?  Učenici čitaju pjesmu naglas po strofama.  Koliko ova pjesma ima strofa?  Koja strofa izriče vidni doživljaj?  Koje se riječi rimuju?  Kada se obilježava Svjetski dan voda?  Kako se moramo odnositi prema vodi?  Učenici će čitati tekst u rubrici *Znaš li?* na 75. stranici.  Učenici od ponuđenih riječi u 1. zadatku sastavljaju i izriču rečenice o vodi te ih zapisuju u pisanku.  Rješavaju zadatke 2. – 8. u udžbeniku (str. 74). | | govorenje i slušanje  slušanje  čitanje i slušanje  govorenje i slušanje  čitanje i pisanje  udžbenik  govorenje i čitanje  pisanje | odr A.2.3.  odr A.2.2.  odr B.2.2.  PID OŠ A.3.3.  odr B.2.2.  osr A.2.1.  osr A.2.4.  PID OŠ A.3.3.  odr B.2.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4. |
| PLAN PLOČE  Tito Bilopavlović  Voda  22. ožujka − Svjetski dan voda  − tema: važnost vode za život  VODA − dar nebeskoga svoda, bistra, pitka, čista, bijela, napaja, širi zdravlje, umiva, slavi čistoću | | | | DOMAĆA ZADAĆA  Učenici će riješiti zadatke na 75. stranici u udžbeniku. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji te izraziti dojmove o televizijskome prilogu. | | Učenici će naučiti kazivati pjesmu napamet. | | | |