|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Uskrs dolazi* | | | | | |
| CILJ SATA: Slušati/čitati i interpretirati pjesmu Vere Zemunić: *Zeko trenira* i Milana Radića: *Uskrsne košarice*. | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnogateksta s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja.  Učenicima čita zagonetku:  *Vrijedna koka,*  *njega tebi daje,*  *a kad uresi ga mama,*  *postane prelijepo*  *uskrsno \_\_\_\_\_\_* .  Učenici otkrivaju rješenje i objašnjavaju kako su odgonetnuli rješenje (tema, rima).  Učiteljica/učitelj najavljuje čitanje pjesama *Zeko trenira,* Vere Zemunić i *Uskrsne košarice,* Milana Radića.  Učiteljica/učitelj izražajno čita najavljene pjesme ili ih reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati − blagdan i simboli Uskrsa.  Učenici čitaju pjesme naglas. Nakon čitanja učiteljica/učitelj vođenim pitanjima usmjerava interpretaciju pjesama predloženim pitanjima:  *Kamo putuju košarice? Kako se zeko priprema za Uskrs? Pročitaj. Jačaš li ti svoje tijelo i mišiće? Kako? Zašto je to važno? Kako se u tvojoj obitelji slavi Uskrs? Kakve se pripreme obavljaju? Izreci temu jedne i druge pjesme.*  Učenici rješavaju 1. zadatak dopunjavanja rečenica.  Učenici čitaju pjesme na različite načine:  • svatko čita po jednu riječ  • čitaju u nastavcima: jednu riječ u pjesmi pročitaju glasno, a jednu sasvim tiho  • rastavljajući riječi na slogove  • svi zajedno čitaju u zboru  • čitaju unatrag  • čitaju pjevajući (pjevaju). | | govorenje i slušanje  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  čitanje | uku A.2.3.  ikt A.2.1.  ikt A.2.2.  osr C.2.4.  uku A.2.3. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.2. |
| PLAN PLOČE  Uskrs dolazi Vera Zemunić, Zeko trenira  Milan Radić, Uskrsne košarice  − pjesme  − tema: veselje Uskrsa  − motivi: zeko, košarice, priroda, pisanice, djeca | | | | DOMAĆA ZADAĆA  Učenici će riješiti 3. zadatak na 89. stranici u udžbeniku. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u razgovoru o Uskrsu. | | Učenici mogu pripovijedati o svojemu iskustvu pripremanja za blagdan Uskrsa. Također mogu govoriti o uskrsnim običajima u svome zavičaju. | | | |