|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Sanja Pilić: *Pisanice* | | | | | |
| CILJ SATA: Slušati/čitati i interpretirati priču Sanje Pilić: *Pisanice.* | | | | | |
| ISHODI UČENJA:  **OŠ HJ B.3.1.** Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočava pojedinosti književnoga jezika. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Potiče razgovor o blagdanima. Učenici osvještavaju da se bliži blagdan Uskrs te govore o običajima u svojoj užoj i široj obitelji.  Učiteljica/učitelj najavljuje čitanje priče Sanje Pilić: *Pisanice*.  Učiteljica/učitelj izražajno čita najavljenu priču.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili za vrijeme slušanja te izriču dijelove koji su im bili najzanimljiviji.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika:  *Koji se blagdan bliži?*  *Voli li autorica blagdan Uskrsa?*  *Gdje se čuo razgovor?*  *Što su postala obična jaja?*  *Tko se rugao i podsmjehivao?*  *Što znači* biti sličan kao jaje jajetu?  *Čime se jaja ponose?*  *Što sve mogu i gdje se sve nalaze? Čime se ponose?*  *Koja je rečenica pouka priče?*  „Na Uskrs se pisanice poklanjaju onima koje volimo. To je stari običaj.“  Učenici čitaju tekst i rješavaju 1. zadatak na 91. stranici.  1. skupina  Učenici prepričavaju priču u skupini.  2. skupina  „Jaje je simbol stvaranja života i plodnosti.“ Objasnite. | | govorenje i slušanje  slušanje  govorenje i slušanje  čitanje i slušanje  govorenje i slušanje  čitanje i pisanje  udžbenik  čitanje i pisanje  udžbenik  rad u paru  govorenje | PID OŠ B.3.1.  uku C.2.3.  osr A.2.1.  osr B.2.1.  osr B.2.1.  osr B.2.1.  odr A.2.2.  osr B.2.4.  uku D.2.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.1. |
| PLAN PLOČE  Sanja Pilić  Pisanice  − tema: obična jaja postaju pisanice  − jaja su zdrava i važna u prehrani  − pouka: Uskrs je divan. Svake godine toga dana podsjećamo se da su ljubav i dobrota neuništive. Ljubav uskrsne kad mislimo da je nema, dobrota se pokaže kad mislimo da se izgubila. | | | | DOMAĆA ZADAĆA  Učenici će riješiti zadatak na 91. stranici − veliko slovo u imenima ulica i trgova. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji na temu *Uskrs je divan*. | | Učenici mogu samostalno oblikovati i izraziti svoja zapažanja i mišljenje o likovima i njihovim postupcima. Potvrdite svoje objašnjenje primjerima iz života.  Objasnite izreke.  *Ljubav uskrsne kad mislimo da je nema, dobrota se pokaže kad mislimo da se izgubila.*  *Svi mi ukrašavamo golemo zemaljsko jaje.* | | | |