|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | |
| NASTAVNA JEDINICA: *Knjiga koja sve zna − enciklopedija* | | | DOS: Radio <https://hr.izzi.digital/DOS/15893/16627.html> | | | |
| CILJ SATA: Upoznati enciklopediju i naučiti se njome služiti. | | | | | | |
| ISHODI UČENJA:  **OŠ HJ C.3.1.** Učenik pronalazi podatke koristeći se različitim izvorima primjerenima dobi učenika.  OŠ HJ A.3.1. Učenik razgovara i koristi tekstove jednostavnih struktura. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJA  3. NAJAVA SADRŽAJA NASTAVNE JEDINICE  2. RAD NA ZNANSTVENO- -POPULARNOME TEKSTU  4. ZADATCI ZA UVJEŽBAVANJE  5. ZADATCI ZA PRIMJENU | Učiteljica/učitelj učenicima postavlja pitanje znaju li koja je najveća riba na svijetu. Potiče učenike da pretpostave odgovor te nekoliko odgovora zapisuje na ploču. Zahtijeva od učenika da kažu gdje mogu čuti, pronaći ili pročitati odgovor. Na kraju rasprave iznosi podatak da je najveća riba na svijetu kitopsina dugačka 18 metara. S učenicima pokušava kretanjem učionicom dočarati veličinu i dužinu kitopsine.  Najavljuje nastavnu jedinicu: *Enciklopedija − knjiga koja sve zna*. Pokazuje nekoliko enciklopedija i upućuje učenike da pročitaju naslove enciklopedija na 76. stranici. Učenici zaključuju što je enciklopedija i koje vrste enciklopedija postoje.  Učitelj/učiteljica najavljuje i čita tekst iz udžbenika o enciklopediji.  Učenici imenuju i opisuju vrste enciklopedija.  Čitaju izdvojene podatke o ribama iz enciklopedije i analiziraju ih. Učiteljica/učitelj potiče učenike da uspoređuju podatke u tekstu, uspoređuju veličine riba i iznose svoje zaključke.  Učenici će rješavati 1. i 2. zadatak na 77. stranici. Napisat će podatke o vodama u zavičaju. Pritom će se služiti udžbenikom iz prirode i društva te zemljovidom uz pomoć učiteljice/učitelja.  Učenici čitaju umjetnički tekst: pjesmu *Slap* Dobriše Cesarića te uočavaju razliku između umjetničkoga i znanstvenoga teksta. Nakon toga u enciklopediji traže podatak o pojmovima *duga* i *slap* te ih čitaju i uočavaju razliku između znanstvenoga podatka i umjetničkoga doživljaja. | | | govorenje i slušanje  udžbenik  čitanje i slušanje  govorenje i slušanje  udžbenik  čitanje i pisanje  udžbenik  udžbenik  enciklopedija | uku A.2.2.  PID OŠ C.3.3.  uku A.2.1.  uku A.2.2.  uku A.2.1. | Hrvatski jezik i komunikacija  OŠ HJ A.3.1.  Kultura i mediji  OŠ HJ C.3.1.  Kultura i mediji  OŠ HJ C.3.1. |
| PLAN PLOČE  Enciklopedija − knjiga koja sve zna  − opća  − specijalna  − *online* (*Wikipedija*) | | | | | DOMAĆA ZADAĆA  Učenici će potražiti i zapisati u pisanku najmanje tri podatka o području koje ih posebno zanima te navesti izvor znanja kojim su se koristili.  Primjerice: *Najveći mrav živi u Australiji, naraste do 4 centimetra i otrovan je. Ponaša se agresivno.* (*Wikipedija*) | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će pročitati pjesmu *Slap* Dobriše Cesarića i naučiti je napamet. | | Učenici će u enciklopediji istražiti o Plitvičkim jezerima. | | | | |