|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| *NASTAVNA JEDINICA:* Jadranka Čunčić-Bandov: *Slon i bubamara* | | | | | |
| CILJ SATA: Slušati/čitati i interpretirati igrokaz Jadranke Čunčić-Bandov: *Slon i bubamara*. | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.4. Učenik se stvaralački izražava premavlastitome interesu potaknut različitimiskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1.EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6.INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Učenicima čita tekst *Znaš li?*:  *Bubamara se još naziva božja ovčica. U Hrvatskome zagorju bubamaru ili božju ovčicu zovu božji volek. Neki smatraju da bubamara donosi sreću i blagostanje. Ako kojim slučajem na sebi ima sedam točkica, tada je pravi srećonoša. Taj mali crveni kukac svojom pojavom veseli svakoga na koga odluči sletjeti, a govori se kako je i zaštitnik djece.*  *Jeste li kada vidjeli bubamaru? Koje je boje? Kakva je?* (Sitna, mala, osjetljiva, nježna...)  Učiteljica/učitelj najavljuje čitanje igrokaza Jadranke Čunčić-Bandov: *Slon i bubamara*. Imenuju uloge/lica te određuju učenike koji će čitati uloge.  Postoji mogućnost reproduciranja igrokaza sa zvuče čianke na poveznici <https://hr.izzi.digital/DOS/15893/20671.html>  Učenici izvode najavljeni igrokaz − dijalog slona i bubamare.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja igrokaza misaono i emocionalno oblikovali u prve iskaze.  Učenici objavljuju svoje doživljaje igrokaza koji su se pojavili tijekom izvođenja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Nakon izvođenja učiteljica/učitelj vođenim pitanjima usmjerava interpretaciju predloženim pitanjima:  *Je li bubamara znala da je slon slon? Potvrdi stihovima. Kako je slon pojasnio bubamari da je on slon? Pročitaj. Jesi li kada ljutita/ljutit za vrijeme igre s prijateljima? Pripovijedaj o tome. Pronađi i pročitaj kako je bubamara zamolila slona za igru? Koju je čarobnu riječ izrekla? U kojim se situacijama koristiš čarobnim riječima? Što je nestvarno u ovome igrokazu?*  *Jeste li u igrokazu uočili rimu? Kako se zove razgovor između dviju osoba? Kakva je bubamara? Koje se riječi rimuju?*  Učenici rješavaju zadatke u udžbeniku (1. − 4. zadatak).  Učenici uprizoruju igrokaz. Moguće je izraditi jednostavne kostime ili dvodimenzionalne lutke. | | govorenje i slušanje  slušanje  govorenje i slušanje  govorenje  govorenje i slušanje  čitanje i pisanje  udžbenik  govorenje i slušanje  pisanje | odr A.2.2.  ikt A.2.1.  ikt A.2.2.  odr A.2.2.  osr A.2.3.  osr A.2.1.  osr A.2.4.  osr A.2.3.  osr A.2.1.  osr A.2.4.  uku D.2.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4. |
| PLAN PLOČE  Jadranka Čunčić-Bandov  Slon i bubamara  − igrokaz  − dijalog slona i bubamare  − rima: sama − vama, produžiti − družiti | | | | DOMAĆA ZADAĆA  Učenici će riješiti 5. i 8. zadatak. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji.  Poslušat će pjesmu *Nije lako bubamarcu* u izvedbi Jacquesa Houdeka (<https://www.youtube.com/watch?v=Pp6AUK9o0o0>). | | Učenici mogu čitati/glumiti ulogu u igrokazu. | | | |