|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Proljetna čarolija u mojim očima* | | | | | |
| CILJ SATA: Slušati/čitati i interpretirati priču Nevenke Puh Malogorski: *Proljetna čarolija u mojim očima.* | | | | | |
| ISHODI UČENJA:  **OŠ HJ A.3.3.** Učenik čita tekst i pronalazi važne podatke u tekstu.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.4. Učenik se stvaralački izražava premavlastitome interesu potaknut različitimiskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Nekoliko učenika čita sastavke koje su pisali na prošlome satu.  Učiteljica/učitelj najavljuje čitanje priče Nevenke Puh Malogorski: *Proljetna čarolija u mojim očima.*  Učiteljica/učitelj izražajno čita priču.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati (vidne, slušne i taktilne pjesničke slike).  Učenici čitaju tekst naglas. Nakon čitanja učiteljica/učitelj vođenim pitanjima usmjerava interpretaciju priče prema predloženim zadatcima iz udžbenika (1. – 3. zadatak).  Učenici izriču pjesničke slike, povezuju imenice i odgovarajuće pridjeve koji stvaraju strukturu rečenica.  Zašto je naslov teksta *Proljetna čarolija*? Izdvoji neke proljetne slike koje su te se dojmile. Objasni svoj izbor.  Učenici čitaju ulomak na 103. stranici (1. zadatak) i izdvajaju imenice te im određuju rod i broj. Izdvojenim imenicama dodaju pridjeve i glagole te strukturiraju rečenice. | | govorenje i slušanje  slušanje  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje | uku C.2.3.  odr A.2.2.  uku A.2.3.  osr A.2.3.  osr A.2.4. | Književnost i stvaralaštvo OŠ HJ B.3.1.  Hrvatski jezik i komunikacija  OŠ HJ A.3.3.  Književnost i stvaralaštvo  OŠ HJ B.3.4. |
| PLAN PLOČE  Nevenka Puh Malogorski  Proljetna čarolija u mojim očima  − tema: ljepota prirode u proljeće  − vidna slika: bezbroj žutih maslačaka pleše  − slušna slika: nabujali potoci veselo se pretaču  − dodirna slika: sunce me miluje svojom toplinom | | | | DOMAĆA ZADAĆA  Učenici će riješiti zadatke na 104. stranici u udžbeniku. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će pisati ove riječi: proljeće, tratinčica, čarolija, kamenčić, grančica, maslačak, voćke. | | Učenici mogu samostalno pronaći u tekstu riječi koje sadrže *č/ć* i *ije/je* te ih zapisati u pravopisni kutak. | | | |