|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | |
| NASTAVNA JEDINICA: *Glas za Zemlje spas* | | | DOS: Dan planeta zemlje <https://hr.izzi.digital/DOS/15893/16630.html> | | | |
| CILJ SATA: Slušati/čitati i interpretirati pjesmu Christine Nostlinger: *Posljednja opomena.* | | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  **OŠ HJ A.3.4.** Učenik piše vođenim pisanjem jednostavne tekstove u skladu s temom.  OŠ HJ B.3.1. Učenik povezuje sadržaj i temu književnoga teksta s vlastitim iskustvom. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Potiče učenike na opisivanje i izražavanje dojmova o fotografiji u udžbeniku u kojemu se planet Zemlja nalazi u kapljici vode na listu:  *Što mislite o prikazanoj fotografiji?*  *Kako je prikazan naš planet?*  *Kakav je list?*  *Što će se uskoro dogoditi?*  Učiteljica/učitelj najavljuje čitanje pjesme*,* Christine Nostlinger: *Posljednja opomena*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme predloženim pitanjima iz udžbenika:  *Komu je upućena posljednja opomena? Zašto pjesnikinja kaže da je posljednja? Zbog čega se opominju ljudi u pjesmi? Koga su sve ljudi ubili?*  *Kakvi su oblaci? Kakva je kiša? Je li kiša uistinu kiseloga okusa ili to znači nešto drugo? Kako ljudi kukaju? Za koje ljude kažemo da su pohlepni? Kako bi se trebali odnositi prema prirodi? Što poručuje pjesma?*  *Kako se pjesnikinja obraća ljudima u prvome stihu?*    Učenici izriču broj strofa u pjesmi, izdvajaju riječi koje se rimuju i iznose završni dojam o pjesmi. Povezuju temu pjesme s obilježavanjem Dana planeta Zemlje.  Učenici čitaju učeničko pismo (grado)načelniku i prema predlošku pišu svoje pismo iznoseći aktualni ekološki problem ili prijedlog. | | | govorenje i slušanje  rad u paru  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i čitanje  čitanje i pisanje | uku C.2.3.  uku D.2.2.  ikt A.2.1.  ikt A.2.2.  osr A.2.3.  PID OŠ A.3.1.  odr A.2.1.  uku A.2.2.  odr A.2.1. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Hrvatski jezik i komunikacija  OŠ HJ A.3.4. |
| PLAN PLOČE  Christine Nostlinger  Posljednja opomena  − pismo u stihovima  − obraćanje odraslima koji uništavaju planet  − motivi: zagađenje prirode, otrovi, izumiranje životinja, pohlepa ljudi  − 22. 4. − Dan planeta Zemlje | | | | | DOMAĆA ZADAĆA  Učenici će prepisati jednu strofu pjesme u pisanku i naučiti je izražajno čitati. | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će sudjelovati u govornoj komunikaciji izričući iskustva i znanja o ekologiji. | | Učenici mogu razgovarati o temama:  − što znači ponašati se pohlepno  − griješiti protiv života  − izumiranje životinjskih vrsta. | | | | |