|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | |
| NASTAVNA JEDINICA: *Naš plavi planet* | | | DOS: Dan planeta zemlje <https://hr.izzi.digital/DOS/15893/16630.html> | | | |
| CILJ SATA: Slušati/čitati i pronalaziti podatke u tekstu iz Enciklopedije općeg znanja: *Naš plavi planet.* | | | | | | |
| ISHODI UČENJA:  **OŠ HJ A.3.3.** Učenik čita tekst i pronalazi važne podatke u tekstu.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.4. Učenik se stvaralački izražava premavlastitome interesu potaknut različitimiskustvima i doživljajima književnoga teksta. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i slušanja.  Učenici raspravljaju o tome zašto bi navedeni postupci mogli biti prvi koraci za Zemljino bolje sutra:  − smanji količinu otpada  − čuvaj zalihe vode  − koristi platnene vrećice  − vozi se biciklom  − smanji grijanje u stanu  − gasi svjetlo.  Učiteljica/učitelj najavljuje čitanje teksta *Naš plavi planet*. Zemlja je samo jedan od osam planeta Sunčeva sustava (Merkur, Venera, Zemlja, Mars, Jupiter, Saturn, Uran, Neptun).  Učiteljica/učitelj primjereno čita najavljeni znanstveno-popularni tekst ili ga reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja teksta misaono i emocionalno oblikovali u prve iskaze.  Učenici objavljuju svoje spoznaje i informacije koje su zapamtili. Učiteljica/učitelj usmjerava iskaze i razmišljanja na temelju kojih će razgovarati i raspravljati te objašnjava nepoznate riječi i pojmove.  Učenici ponovno čitaju tekst, pronalaze, tumače i objedinjuju podatke.  Svoje odgovore zapisuju u udžbenik (1. – 5. zadatak): *Koliko je planeta u Sunčevu sustavu? Postoji li život na drugome planetu? Koja su četiri elementa važna za život na Zemlji? Koliko je Zemljine površine pokriveno morima? Od čega se sastoji Zemljin omotač?*  Učenici čitaju tekst u udžbeniku. Vođenim pitanjima iznose najvažnije spoznaje o Zemlji:  *Koji su Zemljini omotači?*  *Vodeni omotač Zemlje obuhvaća svu vodu na Zemlji, od dubokoga podzemlja do visokoga sloja atmosfere. Vodeni omotač naziva se hidrosfera. Plinoviti omotač koji obavija Zemlju jest atmosfera. Stjenoviti omotač jest Zemljina kora (litosfera).* (prema: Danijel Orešić, *Enciklopedija općeg znanja*)  Učenici mogu raditi u skupinama. Navest će prve korake koje mogu samostalno učiniti za svoj planet, a što mogu preporučiti roditeljima. | | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  čitanje i pisanje | uku C.2.3.  ikt A.2.1.  ikt A.2.2  PID OŠ B.3.2.  odr A.2.2.  odr A.2.1. | Književnost i stvaralaštvo OŠ HJ B.3.1.  Hrvatski jezik i komunikacija  OŠ HJ A.3.3.  Književnost i stvaralaštvo  OŠ HJ B.3.4. |
| PLAN PLOČE  Naš plavi planet  − Sunčev sustav ima osam planeta  − četiri elementa za održavanje života na Zemlji: vatra, voda, zrak i zemlja  − površina Zemlje ima more i kopno  − tri omotača: čvrsti, vodeni i plinoviti | | | | | DOMAĆA ZADAĆA  Učenici će potražiti i zapisati tri činjenice o planetu Zemlji (npr. broj stanovnika, najveće jezero, najviša planina...). Mogu se služiti enciklopedijom ili internetskim izvorima (2. zadatak, str. 113). | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će govoriti o svome iskustvu s upotrebom i namjenom vode. Kako se doživljava voda (sluhom, vidom, dodirom, okusom...)? | | Učenici mogu istražiti temu *Bez vode ne možemo živjeti* ili *Vodu moramo čuvati kao najveće blago*. O toj temi mogu izlagati s pomoću plakata ili bilježaka. | | | | |