|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Beli most,* Ivan Goran Kovačić | | | | | |
| CILJ SATA: Slušati/čitati i interpretirati pjesmu *Beli most* Ivana Gorana Kovačića*.* | | | | | |
| ISHODI UČENJA:  **OŠ HJ A.3.6.** Učenik razlikuje uporabu zavičajnoga govora i hrvatskoga standardnog jezika s obzirom na komunikacijsku situaciju.  OŠ HJ B.3.1. Učenik povezuje sadržaj i temu književnoga teksta s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj pušta učenicima snimku pjesme koju je otpjevao Vice Vukov na poveznici <https://www.youtube.com/watch?v=0UdsfTLd0uM>  Nakon slušanja, čita učenicima podatke o tome da su slušali pjesmu *Beli most* u izvedbi Vice Vukova iz 1972. godine. Ako znaju, učenici mogu izračunati prije koliko je godina to bilo.  Učiteljica/učitelj pita učenike jesu li razumjeli tekst pjesme. očekuje se da neće razumjeti pa je samo potrebno naglasiti je li pjesma nerazumljiva zbog nejasnog pjevanja ili zbog nečega drugoga.  Učiteljica/učitelj najavljuje da će sada čuti istu pjesmu samo čitajući je. Možda će tada bolje razumjeti stihove.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. U ovome dijelu mogu usporediti pjevanu pjesmu i onu u govorenome obliku (sličnosti i razlike).  Učiteljica/učitelj vodi interpretaciju pitanjima: *Koje je boje most? Tko ga je probudio iz sna? S čime pjesnik uspoređuje most? Što je tema pjesme? izdvojite usporedbu. Obojite stihove u kojima prepoznajete slušnu pjesničku sliku.*  Učenici će čitati tekst u rubrici ZNAŠ LI? i ponoviti znanje o narječjima hrvatskoga jezika.  Učiteljica/učitelj određuje nekoliko riječi koje će učenici zapisati, a pripadaju kajkavskome narječju. Uz to, učenici zapisuju i podatke o pjesmi.  Učenici će, služeći se rječnikom, izdvojiti neke riječi te ih napisati na sva tri narječja. | | slušanje  govorenje i slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  čitanje i pisanje  pisanje  rad u skupini | uku A.2.1.  ikt A.2.1.  ikt A.2.2.  uku A.2.1.  osr A.2.3.  osr A.2.4.  osr A.2.3.  osr A.2.4.  osr B.2.4. | Književnost i stvaralaštvo OŠ HJ B.3.1.  Hrvatski jezik i komunikacija  OŠ HJ A.3.6.  Hrvatski jezik i komunikacija  OŠ HJ A.3.6. |
| PLAN PLOČE  Ivan Goran Kovačić  BELI MOST  - pjesma na kajkavskome narječju  - 5 strofa  - 22 stiha  - bel – bijel popevka – pjesma zaziba - zaljulja | | | | DOMAĆA ZADAĆA  Udžbenik, str. 125. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u aktivnostima prema svojim mogućnostima. | | Učenici će istraživati u rječniku riječi na narječjima hrvatskoga jezika. | | | |