|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Sonja Krstanović: *Djevojčica zlatnog osmijeha* | | | | | |
| CILJ SATA: Slušati/čitati i interpretirati priču *Djevojčica zlatnog osmijeha* Sonje Krstanović. | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ A.3.3. Učenik čita tekst i pronalazi važne podatke utekstu.  OŠ HJ A.3.4. Učenik piše vođenim pisanjem jednostavne tekstove u skladu s temom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj na ploču piše velikim slovima SUNCE i ispod toga u dva stupca pojmove  KORIST i OPASNOST. Potiče učenike na iskazivanje prednosti i nedostataka sunčeve svjetlosti/energije. Nakon zapisivanja učeničkih iskaza, zajednički se komentiraju moguće prednosti i nedostatci.    Učiteljica/učitelj najavljuje čitanje priče Sonje Krstanović: *Djevojčica zlatnog osmijeha.* učenicima se može postaviti problemsko pitanje: *Kako su povezani sunce i djevojčica*?.  Učiteljica/učitelj izražajno čita najavljenu priču ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja misaono i emocionalno oblikovali u prve iskaze.  Učenici objavljuju svoje doživljaje koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati. Učenici mogu odgovoriti na postavljeno problemsko pitanje.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju predloženim pitanjima:  *Kako je opisana djevojčica iz priče? Što je kod nje bilo posebno? Zašto je djevojčica bila tužna? Tko je djevojčici pomogao? Kako? Koji pridjev prevladava u priči? Zašto?*  *Prema opisu djevojčice iz priče nacrtajte/naslikajte je u paru.*  Nakon crtanja/slikanja učenici u paru izlažu crteže/slike i usmeno opisuju nacrtano/naslikano.  Potom svi individualno rješavaju prvi zadatak u udžbeniku na str. 127. Određuju točne/netočne podatke iz priče, a učiteljica/učitelj vrednuje iskaze tj. provjerava razumijevanje pročitanoga za nekoliko učenika.  U sljedećem zadatku učenici uvježbavaju prepoznavanje umanjenica. Rješavaju 2. zadatak iz udžbenika (podcrtavaju umanjenice u priči). Nakon podcrtavanja ih imenuju, a na poticaj učiteljice/učitelja preoblikuju ih u uvećanice. Učiteljica/učitelj izdvaja nekoliko rečenica iz priče u kojima učenici preoblikuju imenice u umanjenice ili uvećanice. Primjerice, *Vrt je postao zlatan, s travama i cvijećem, sa stablima, pticama, leptirima, s bubama koje su, zlatne, ostale prikovane za tlo.*  Učiteljica/učitelj može iskoristiti podatke iz rubrike ZNAŠ LI?.  Učenici određuju temu priče, likove, određuju postojanje glavnog i sporednih likova, zaključuju o osobinama likova temeljem izgleda i njihova ponašanja. Osnovne podatke zapisuju u bilježnicu.  Učenici će prvo riješiti 3. zadatak iz udžbenika na str. 127 – spojit će imenicu i odgovarajući glagol. Potom će samostalno napisati rečenice u kojima se spominju navedena imenica i glagol. Napisane rečenice mogu spojiti i oblikovati u novu priču. Ona može biti u govorenom ili pisanom obliku. | | govorenje i slušanje  slušanje  čitanje i slušanje  govorenje i slušanje  čitanje i pisanje  udžbenik  govorenje i slušanje  rad u paru  govorenje i čitanje  crtanje  govorenje  pisanje  slušanje  govorenje  pisanje  slušanje  pisanje  govorenje | osr A.2.1.  osr B.2.1.  ikt A.2.1.  ikt A.2.2.  osr A.2.2.  uku A.2.1.  osr A.2.4.  osr B.2.4.  uku D.2.2.  OŠ LK A.3.1.  osr A.2.2.  uku A.2.1.  osr A.2.4.  osr A.2.2.  uku A.2.1.  osr A.2.4.  osr A.2.2.  uku A.2.1.  osr A.2.4. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.2.  Hrvatski jezik i komunikacija  OŠ HJ A.3.3.  Hrvatski jezik i komunikacija  OŠ HJ A.3.4 |
| PLAN PLOČE  SUNCE  PREDNOST OPASNOST  Tema: Sunce pomaže djevojčici  Glavni lik: djevojčica  Sporedni lik: Sunce  Djevojčica: tužna, usamljena, uplakana, nasmijana  Sunce: spremno pomoći, dobronamjerno, dobrodušno | | | | DOMAĆA ZADAĆA  Nastavni listić iz priručnika *Trag u priči 3*. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u čitanju priče. | | Učenici mogu unaprijed istražiti o Svjetskome danu Sunca i izvijestiti ostale o tome. | | | |