|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Vladimir Spasović: *Nogomet* | | | | | |
| CILJ SATA: Slušati/čitati i interpretirati znanstveno-popularni tekst *Nogomet* Vladimira Spasovića. | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ A.3.3. Učenik čita tekst i pronalazi važne podatke utekstu.  OŠ HJ A.3.4. Učenik piše vođenim pisanjem jednostavne tekstove u skladu s temom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj pripremi neke osobine ljudi koje će izgovarati. Nakon svake skupine osobina, učenici u paru pišu kojemu bi zanimanju mogle pripadati te osobine.  1. uslužan, pouzdan, komunikativan, pristojan, uljudan, brz  2. maštovita, kreativna, ustrajna, dobrodušna, pouzdana  3. precizan, okretan, uporan, marljiv, hrabar  4. nježna, nasmijana, blaga, mudra  Nakon pisanja parovi učenika čitaju napisana zanimanja i zajednički komentiraju. Moguće je napraviti i graf kojim se može prikazati učestalost pojedinih zanimanja.  Učiteljica/učitelj najavljuje čitanje znanstveno-popularnoga teksta *Nogomet* Vladimira Spasovića.  Učiteljica/učitelj čita najavljeni znanstveno-  -popularni tekst ili ga reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja misaono i emocionalno oblikovali u prve iskaze.  Učenici objavljuju svoje doživljaje koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju znanstveno-popularni tekst naglas. Nakon čitanja učiteljica/učitelj vođenim pitanjima usmjerava interpretaciju predloženim pitanjima:  *Zašto se nogomet počinje trenirati sa 6 ili 7 godina? Koje karakteristike treba imati nogometaš? Tko je Pele? Odakle je? Zašto je pojačano trenirao? Što nogometaš mora znati? Znaš li ti kojega nogometaša ili nogometni klub?*  Učenici će prvo usporediti osobine nogometaša navedene u tekstu s onima koje su oni čuli u uvodnom dijelu sata. Usporedit će i napisana zanimanja (Ima li među njima nogometaša? Je li to zanimanje?).  Učenici iz teksta mogu ispisati imenice, glagole i pridjeve, a od imenica noga, lopta, sport, gol, igra oblikovati umanjenice.  Učenici će pročitati tekst u rubrici ZNAŠ LI? Potom će definirati momčadske igre i riješiti 1. zadatak u udžbeniku na str. 147.  Učenici će prvo riješiti tražilicu u udžbeniku (2. zadatak, str. 147), a potom navedene sportove grupirati u one koji su momčadski i one koji su individualni. Potom će izabrati jedan sport i napisati o njemu sve što znaju. | | govorenje i slušanje  rad u paru  pisanje  čitanje  slušanje  čitanje i slušanje  govorenje i slušanje  čitanje  udžbenik  govorenje i slušanje  govorenje i čitanje  pisanje  pisanje  govorenje  slušanje | osr A.2.1.  osr B.2.1.  osr B.2.4.  uku D.2.2.  ikt A.2.1.  ikt A.2.2.  osr A.2.2.  uku A.2.1.  osr A.2.4.  osr A.2.2.  uku A.2.1.  osr A.2.4.  osr A.2.2.  uku A.2.1.  osr A.2.4. | Književnost i stvaralaštvo  OŠ HJ B.3.1.  Književnost i stvaralaštvo  OŠ HJ B.3.2.  Hrvatski jezik i komunikacija  OŠ HJ A.3.3.  Hrvatski jezik i komunikacija  OŠ HJ A.3.4. |
| PLAN PLOČE  Vladimir Spasović  NOGOMET | | | | DOMAĆA ZADAĆA  Udžbenik, str. 148. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će opisivati fotografiju uz tekst. | | Učenici će istražiti neke individualne, manje zastupljene sportove. | | | |