|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | |
| NASTAVNA JEDINICA: Stanislav Femenić: *Jesenska razglednica* | | | DOS: Volimo jesen <https://hr.izzi.digital/DOS/15893/15908.html> | | | |
| CILJ SATA: Slušati/čitati i interpretirati pjesmu Stanislava Femenića, *Jesenska razglednica.* | | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  OŠ HJ B.3.1. Učenik povezuje sadržaj i temu književnoga teksta s vlastitim iskustvom. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Priča učenicima kako je ljetos posjetila/posjetio rijeku Kupu. Opisuje im kako je rijeka bila čista, plava te se u njoj vidio odraz drveća koje raste uz rijeku. Divno se rashladila/rashladio hodajući plićakom. Priča im kako je voda prskala, šumila i kako je sve mirisalo svježinom. Zamoli učenike da zažmire i prisjete se nekoga mjesta koje su posjetili. Upućuje ih da se prisjete što su vidjeli, što su čuli, jesu li osjetili neki miris ili nešto okusili.  Učenici iznose svoje doživljaje.  Učiteljica/učitelj najavljuje čitanje pjesme Stanislava Femenića: *Jesenska razglednica*.  Stanislav Femenić pisao je za djecu. Ovo su neka njegova djela: *Puž na ljetovanju; Trči, trči Trčimir; Veseli svirači; Brojilice*...  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati (vidni i slušni doživljaj pjesme).  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme predloženim pitanjima iz udžbenika (str. 16): *Zašto se pjesma zove* Jesenska razglednica? *Što je razglednica? Zašto obitelji i prijateljima šaljemo razglednice? Što se na razglednicama vidi? Što „vidimo” u ovoj pjesmi?* (Zlatnu platanu, uvelo lišće, drveće bez grana...)  *Što „čujemo” u pjesmi?* (Šuštanje lišća, zov sunca.) *Koji glas u riječima* šuškanje *i* šuštanje *dočarava zvuk suhoga lišća? U kojim je stihovima pjesnik izrazio promjenu u trajanju dana i noći?* (Jesen je stigla, dane skratila.)  *Što je smiraj? Koja se riječ krije u riječi* smiraj*? Što je sumorno? Koja se riječ krije u riječi* sumorno*? Uočavate li rimu? Izrecite je.*  Učenici čitaju naglas pjesmu u udžbeniku te posebnu pozornost usmjeravaju na naglašavanje rime u pjesmi te zapisuju u pisanku što je vidni i slušni doživljaj pjesme (str. 20).  Prisjetimo se sjećanja s početka sata. Učenici će svoje sjećanje zapisati u pisanku kao stihove i izraziti svoj vidni i slušni doživljaj te ga zapisati u obliku rečenica, stihova ili vezanoga teksta. | | | govorenje i slušanje  slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  pisanje  čitanje i pisanje  crtanje | PID OŠ B.3.2.  osr A.2.1.  osr A.2.4.  osr B.2.1.  uku A.2.3.  ikt A.2.1.  ikt A.2.2.  osr A.2.1.  osr A.2.4.  osr B.2.1.  uku A.2.3.  OŠ LK C.3.2.  osr A.2.1.  osr A.2.4.  osr B.2.1.  uku A.2.3. | Književnost i stvaralaštvo  OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4. |
| PLAN PLOČE  Stanislav Femenić   Jesenska razglednica  − pjesma  VIDNI DOŽIVLJAJ SLUŠNI DOŽIVLJAJ  *zlatna platana šuštanje lišća*  *uvelo lišće pod stablima zov sunca*  *drveće bez grana*  RIMA  skratila − pozlatila  palo − zvalo  dana − grana | | | | | DOMAĆA ZADA  Učenici će riješiti zadatke na 21. stranici u udžbeniku. | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će sudjelovati u govornoj komunikaciji, čitati ili slušati čitanje pjesme. | | Dopuni tekst vidnom i slušnom pjesničkom slikom.  *Stigla zima*  *dane \_\_\_\_\_\_\_\_\_\_\_\_\_\_\_.*  *Ulice i trgove* \_\_\_\_\_\_\_\_\_\_\_\_\_\_\_\_.  Puhnuo \_\_\_\_\_\_\_\_\_\_\_\_\_\_\_\_\_ | | | | |