|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Opis dupina | | | | | |
| CILJ SATA: Prema smjernicama upotrebljavati riječi u sintagmama i rečenicama te vođenim pisanjem oblikovati kratki tekst u skladu s ovladanim gramatičkim i pravopisnim znanjima. | | | | | |
| ISHODI UČENJA:  **OŠ HJ A.3.5.** Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  OŠ HJ A.3.1. Učenik razgovara i koristi tekstove jednostavnih struktura. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. MOTIVACIJA  2. SITUACIJA USMENOGA ILI PISANOGA JEZIČNOG IZRAŽAVANJA  3. ZADATCI ZA RAZVOJ ODREĐENOGA JEZIČNOG IZRAZA  4. ZADATCI ZA UVJEŽBAVANJE OBLIKA JEZIČNOGA IZRAŽAVANJA  5. ZADATCI ZA PRIMJENU USVOJENOGA JEZIČNOG IZRAZA | Učiteljica/učitelj usmjerava učenike na čitanje stvarnih opisa životinje koje su pisali za domaću zadaću. Analiziraju pročitane zadaće i uočavaju obilježja stvarnoga opisa.  Učiteljica/učitelj čita stvarni opis dupina iz udžbenika kao poznati tekst. Uočavaju podatke i činjenice koji su dio stvarnoga opisa.  Uočavaju da je tekst dio *Male enciklopedije životinja.*  Učenici odabiru jednu rečenicu iz stvarnoga opisa i preoblikuju je iz stvarnoga u slikoviti opis. Usmeno izriču rečenicu iz stvarnoga opisa i svoju rečenicu slikovitoga opisa.  Učenici usmeno slikovito opisuju dupina i zamišljaju ga na njegovu putovanju. Opisuju događaj s dupinova putovanja vodeći se uputama.  Izaberi neke smjernice i opiši:  − kako je dupin izgledao  − kako je more mijenjalo boju njegova tijela  − kakav je bio doživljaj promatrati njegovo disanje  − kako se čulo njegovo glasanje  − gdje je dupin živio  − kuda je dupin plivao (kojim putom)  − kamo je želio stići  − koga je na putovanju susreo  − kako su se upoznali  − o čemu su i kako razgovarali  − kako je završilo putovanje...  Učenici pišu slikoviti opis dupina i njegovo putovanje.  Nakon pisanja kritički se osvrću na vlastiti tekst te prema uputi učiteljice/učitelja ispravljaju pogreške. | | govorenje čitanje  čitanje govorenje  udžbenik  čitanje i pisanje  udžbenik  čitanje i pisanje  udžbenik  čitanje i pisanje | uku A.2.1.  uku A.2.1.  uku A.2.3. | Hrvatski jezik i komunikacija  OŠ HJ A.3.1.    .  Hrvatski jezik i komunikacija  OŠ HJ A.3.1.  Hrvatski jezik i komunikacija  OŠ HJ A.3.5. |
| PLAN PLOČE  Dupin  STVARNI OPIS  Dio prirode opisujemo točno kako ga vidimo.  SLIKOVITI OPIS  Osim stvarnih pojedinosti iznosimo i svoje doživljaje, osjećaje, maštanja i zapažanja. | | | | DOMAĆA ZADAĆA  Učenici će dovršiti slikoviti opis dupina. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici mogu donijeti fotografiju kućnoga ljubimca i usmeno ga opisati na temelju fotografije i doživljaja. | | Učenici mogu pronaći stvarne opise životinja u dječjim časopisima (*Moj planet*) i slikovite opise u književnim djelima. | | | |