|  |  |  |  |  |  |  |  |
| --- | --- | --- | --- | --- | --- | --- | --- |
| OSNOVNA ŠKOLA: | | | | | | | RAZRED: |
| UČITELJICA/UČITELJ: | | | | | NADNEVAK: | | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | | |
| NASTAVNA JEDINICA: Božidar Stančić: *Kraj školske godine* | | | | | | | |
| CILJ SATA: Slušati/čitati i interpretirati pjesmu Božidara Stančića: *Kraj školske godine*. | | | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom. | | | | | | | |
| TIJEK NASTAVNOGA SATA | | | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | | DOMENE, OČEKIVANI ISHODI | |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i slušanja. Učenici opisuju ilustraciju u udžbeniku te iznose svoje dojmove.  *Što slika prikazuje? Kako se ponašaju učenici? Jesu li sretni ili tužni? Kako to iskazuju? Koji su primjereni načini i postupci iskazivanja sreće i veselja? Koji su postupci neprimjereni?*  Učiteljica/učitelj najavljuje čitanje pjesme Božidara Stančića: *Kraj školske godine*.  Učiteljica/učitelj izražajno čita najavljenu pjesmu.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika:  *Koliko je vremena preostalo do kraja školske godine? Što će se dogoditi s posljednjim školskim zvonom? Kako će se osjećati dječak? Zašto?*  Učenici ponavljaju naslov pjesme i ime autora, određuju povezanost teme sa stvarnim vremenom, izriču riječi koje se rimuju.  Učenici će usmeno izreći najbolji događaj ove školske godine i ono po čemu će je pamtiti.  Navedite životne situacije koje imaju svoj početak i kraj. Odaberite jednu situaciju i ukratko opišite njezin početak i njezin kraj (npr. dan – jutro, večer; događaji; osjećaji  godina – početak i kraj... kako dočekujemo novu godinu, kako ispraćamo staru; putovanje na more – pripremanje, polazak; završetak, povratak…). | | govorenje i slušanje  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i čitanje | uku C.2.3.  osr A.2.3.    osr A.2.3.  uku A.1.2. | | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.1. | |
| PLAN PLOČE  Božidar Stančić   Kraj školske godine  − tema: kraj školske godine  − prestaju brige, staje školski sat, zatvaraju se vrata, počinje veselje | | | | | DOMAĆA ZADAĆA  Učenici će napisati kratak sastavak s naslovom: *Najbolji trenutak u trećemu razredu*. | | |
| Prijedlog za rad s učenicima s posebnim odgojno-obrazovnim potrebama | | | | | | | |
| Učenici će sudjelovati u govornoj komunikaciji izričući iskustva i dojmove o trećemu razredu. | | Učenici mogu navesti što su znali na početku, a što su sve naučili do kraja trećega razreda. | | | | | |