|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Nada Iveljić: *Kako se igra vjetar?* | | | | | |
| CILJ SATA: Slušati/čitati i interpretirati priču Nade Iveljić: *Kako se igra vjetar?* | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Potiče razgovor o igri. Potiče razgovor o neobičnim i omiljenim igrama te igračkama. Kako se zabaviti bez igračaka? Kako se igrati sam?  U komunikaciji je potrebno učenike potaknuti na izražavanje jasnim i smislenim rečenicama.  Učiteljica/učitelj najavljuje čitanje priče Nade Iveljić: *Kako se igra vjetar?*. U najavi i lokalizaciji djela moguće je istaknuti biografske i bibliografske podatke, zanimljivosti iz života književnice.  Učiteljica/učitelj izražajno čita najavljenu priču ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili za vrijeme slušanja.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika. Učenici potkrepljuju odgovore navodima iz teksta.  *Tko je glavni lik u priči?*  *Odakle je vjetar sletio?*  *Kada se pojavio?*  *U koji je kraj došao?*  *Kojim riječima književnica pokazuje i izražava kretanje vjetra?* (Sleti, obilazi, dotakne, pomakne, strese, protrese, dotakne, pomakne, raznosi, hukne, dolijeće, polijeće...)  *Koga je vjetar sreo?*  *S kim je vjetar razgovarao? Ako vjetar razgovara i ima osjećaje, kažemo da poprima ljudske osobine.*  *Tko mu se veselio?*  *Koga vjetar naziva djedom? Zašto?*  *Tko se ljutio na vjetar?*  *Tko voli jutarnje češljanje vjetra? Što vjetar izazove kad hukne u jezero? Tko odolijeva nasrtajima svih mogućih vjetrina? Zašto se živica naljutila na vjetar? Pronađi riječ* kivna *u tekstu i pokušaj objasniti značenje te riječi. Zamisli da je vjetar tvoj prijatelj. Kako biste se mogli igrati?*  *Vjetar je simbol snage. Što sve može vjetar?*  *Možete li nabrojiti komu je vjetar pomogao?*  *U priči se igrao ljetni vjetar. Koji vjetrovi postoje ako ih imenujemo po godišnjim dobima?*  *Vjetrovi dobivaju imena po stranama svijeta.*  Rješavaju 1. zadatak na 23. stranici.  Učenici dobivaju zadatak zamisliti da su vjetar, npr. hladni sjeverni vjetar, topli ljetni povjetarac. Usmeno izriču što su, što rade, komu i kako pomažu, gdje i kada pušu. Svoju priču zapisuju u pisanku.  Pokušajte objasniti izreke:  *Okreće se kako vjetar puše.*  *Otišlo je sve u vjetar.*  *Tko sije vjetar, žanje buru*. | | govorenje i slušanje  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i čitanje  čitanje i pisanje  udžbenik  čitanje i pisanje | PID OŠ B.3.2.  osr B.2.2.  ikt A.2.1.  ikt A.2.2.  osr B.2.1.  PID OŠ B.3.2.  osr B.2.2.  osr A.2.1.  uku C.2.2.  odr A.2.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4. |
| PLAN PLOČE  Nada Iveljić  Kako se igra vjetar?  − priča  − glavni lik: vjetar  − vrijeme radnje: kraj ljeta  Igra vjetra: razgovara, sleti, obilazi, dotakne, pomakne, strese, protrese, dotakne, pomakne, raznosi, hukne, dolijeće, polijeće, pomaže. Te su riječi glagoli. | | | | DOMAĆA ZADAĆA  Učenici će napisati odgovore na pitanja na 23. stranici u udžbeniku. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji potaknuti ovim riječima: vjetar, vjetrenjača, vjetrić, vjetrobran, vjetrokaz, vjetrovka. | | Učenici mogu samostalno oblikovati i izraziti svoja zapažanja i mišljenje o djelovanju vjetra:  *Istraži na internetu o nastanku vjetra, brzini vjetra, mjerenju brzine vjetra i vrstama vjetrova*. | | | |