|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | |
| NASTAVNA JEDINICA: Ksenija Grozdanić: *Malo zrno*, (16. 10. − Svjetski dan hrane) | | | DOS: Budimo zahvalni <https://hr.izzi.digital/DOS/15893/15906.html> | | | |
| CILJ SATA: Obilježiti Svjetski dan hrane. | | | | | | |
| ISHODI UČENJA:  **OŠ HJ A.3.3.** Učenik čita tekst i pronalazi važne podatke u tekstu.  **OŠ HJ B.3.1.** Učenik povezuje sadržaj i temu književnogateksta s vlastitim iskustvom. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1.EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Kao poticaj koristi se različitim fotografijama hrane ili različitih prehrambenih namirnica (riža, tjestenina, kruh, mlijeko, voće i povrće). Učenici imenuju i nabrajaju jela koja se mogu pripremiti od ponuđenih namirnica.  Učiteljica/učitelj najavljuje čitanje pjesme Ksenije Grozdanić: *Malo zrno.*  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme te ih upućuje na zadatak u kojemu uz svaku strofu treba nacrtati put maloga zrna (pjesničke slike).  *Koliko strofa ima pjesma?*  *Kako zrno počinje svoj put?*  *S kim od sreće raste?*  *Kako raste?*  *Gdje završava put maloga zrna?*  *Što je tema pjesme?*  *Tko oblikuje tijesto u kiflice i štrudle?*  Učitelj/učiteljica potiče razgovor o važnosti hrane: *Smije li se hrana bacati? Može li se hrana štedjeti? Imaju li svi ljudi na svijetu dovoljno hrane?*  Zadatak za rad u paru: *Kako štedjeti hranu? Što možemo učiniti s ostatcima hrane?*  Učenici na kraju čitaju svoje prijedloge te zajednički analiziramo prijedloge.  16. listopada − Svjetski dan hrane  Zašto ljudi u svijetu nemaju dovoljno hrane?  Udruga *Kolajna ljubavi* udruga je koja pomaže siromašnoj djeci u domovini i svijetu. *Afrički trbuščići* projekt je *Kolajne ljubavi*, a namijenjen je prikupljanu sredstava za život djece u Sirotištu sv. Ante u Tanzaniji (Afrika). Istraži i pomozi. | | | govorenje i slušanje  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  čitanje i pisanje  rad u paru  govorenje i slušanje  crtanje | uku B.2.1.  OŠ PID B.3.1.  osr B.2.2.  osr B.2.1.  ikt A.2.1.  ikt A.2.2.  odr B.2.1.  osr B.2.2.  osr B.2.1.  OŠ LK C.3.2.  odr A.2.1.  odr C.2.1.  goo A.2.1.  uku D.2.2.  pod C.2.1.  zdr B.2.3.A  odr B.2.1. | Književnost i stvaralaštvo OŠ HJ B.3.1.  Hrvatski jezik i komunikacija  OŠ HJ A.3.3.  Hrvatski jezik i komunikacija  OŠ HJ A.3.3. |
| PLAN PLOČE  SVJETSKI DAN HRANE  Ksenija Grozdanić  Malo zrno  − četiri strofe, rima  − put od zrna do stola  Hrana se ne smije bacati! | | | | | DOMAĆA ZADAĆA  Učenici će riješiti zadatke na 53. stranici. | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će nabrojiti voće i povrće koje rado jedu:  − sirovo  − kuhano  − pečeno  − spremljeno za zimnicu. | | Učenici sastavljaju jelovnik svakodnevne prehrane i jela koja se pripremaju u njihovu domu u svečanim prigodama. | | | | |