|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Blanka Pašagić: *Umorna ptičica* | | | | | |
| CILJ SATA: Slušati/čitati i interpretirati priču Blanke Pašagić: *Umorna ptičica.* | | | | | |
| ISHODI UČENJA:  **OŠ HJ B.3.1.** Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočavapojedinosti književnoga jezika. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Potiče razgovor o promjenama u prirodi ujesen: *Koje se promjene događaju u prirodi izmjenom godišnjih doba? Tko mijenja način života i zašto?*  Učenici s tom temom mogu gledati dokumentarne emisije ili znanstveno- -popularne filmove (*Lastina gnijezda na balkonu; Ptice selice*).  Učiteljica/učitelj najavljuje čitanje priče Blanke Pašagić: *Umorna ptičica*.  Učiteljica/učitelj izražajno čita najavljenu priču ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili za vrijeme slušanja te izriču riječi koje nisu razumjeli ili su im manje poznate.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika:  *Kamo ptičice putuju kad nastupe hladniji dani?*  *Što se ptičici dogodilo na putu u toplije krajeve?*  *Tko joj je ponudio pomoć?*  *Kako se kaktus opisuje? Pronađi rečenicu u kojoj je opis kaktusa. Čega se ptičica napila kad je kljucnula kaktus? Što misliš, zašto ptičice lete u jatu kad odlaze u toplije krajeve?*  Učenici čitaju tekst i u paru rješavaju 1. zadatak na 47. stranici. Razgovaraju o temi pomaganja drugima.  U paru će riješiti 2. zadatak:  *Kaktus za sebe kaže da je bodljikava kanta puna vode. Što bi za sebe moglo reći Sunce, krilo ptice ili nebo?*  Učenici čitaju priču o Malenoj i Klepetanu te razgovaraju o njoj. Učiteljica/učitelj će poticati razgovor o ljubavi, povezanosti i vjernosti. Nakon čitanja riješit će zadatak određivanja točnosti tvrdnji na 48. stranici. | | govorenje i slušanje  slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  čitanje i pisanje  udžbenik  rad u paru  čitanje i pisanje | PID OŠ B.3.1.  uku C.2.3.  ikt A.2.1.  ikt A.2.2.  osr A.2.1.  PID OŠ B.3.3.  osr B.2.1.  osr B.2.1.  uku D.2.2.  osr B.2.4.  osr B.2.1.  odr A.2.2.  PID OŠ B.3.3. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.1. |
| PLAN PLOČE  Blanka Pašagić  Umorna ptičica    − priča o putovanju ptičice u toplije krajeve  PTIČICA − umorna, žedna, iscrpljena  KAKTUS − „bodljikava kanta puna vode”, prijateljski raspoložen, spreman pomoći  Pouka: Uvijek pomozi u nevolji! | | | | DOMAĆA ZADAĆA  Učenici će napisati pismo Malenoj ili Klepetanu na 48. stranici. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici mogu pronaći na internetu izgled i različite strukture jata ptica tijekom selidbe. | | Učenici mogu samostalno oblikovati i izraziti svoja zapažanja i mišljenje o likovima i njihovim postupcima te uz pomoć odrediti točnost tvrdnji nakon čitanja teksta o Malenoj i Klepetanu.  Zanimljivost: Svjetski dan ptica selica obilježava se drugoga vikenda u svibnju. Na taj način povećavamo svjesnost o važnosti zaštite ptica selica i njihovih staništa. Istražite odnos čovjeka i ptica selica, seobu ptica na drugi kontinent, suočavanje s vremenskim nepogodama i drugim ugrozama. | | | |