|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Važno je sudjelovati (10. rujna – Hrvatski olimpijski dan) | | | | | |
| CILJ SATA: Obilježavanje Hrvatskoga olimpijskog dana | | | | | |
| ISHODI UČENJA:  **OŠ HJ A.3.3.** Učenik čita tekst i pronalazi važne podatke u tekstu.  OŠ HJ A.3.1. Učenik razgovara i koristi tekstove jednostavnih struktura. OŠ HJ C.3.1. Učenik pronalazi podatke koristeći se različitim izvorima primjerenima dobi učenika. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj donosi sportske rekvizite, a poželjno je da učenici prema mogućnostima donesu rekvizite za sport kojim se oni bave. Učenici govore važne pojedinosti o sportovima i navode poznate hrvatske sportaše koje se bave tim sportovima (npr. nogometna lopta – nogometaši – NK Osijek – Petar Bočkaj; GNK Dinamo – Arijan Ademi; HNK Hajduk – Mijo Caktaš; HNK Rijeka – Simon Sluga... Stolni tenis – Zoran Primorac; rukomet – Domagoj Duvnjak...). Aktivnost se nastavlja razgovorom o olimpijskim sportovima.  Učiteljica/učitelj najavljuje čitanje teksta *Važno je sudjelovati*! Na ploču zapisuje datum i određuju nadnevak kojega se obilježava Hrvatski olimpijski dan.  Učiteljica/učitelj izražajno čita najavljeni tekst ili ga reproducira sa zvučne čitanke na poveznici <https://hr.izzi.digital/DOS/15893/20671.html>. Primjereno čitanje omogućuje učeniku razvoj kulture slušanja. Učenik sluša i pamti informacije o temi.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje koji su se pojavili za vrijeme slušanja. Učiteljica/učitelj usmjerava iskaze i objašnjava nepoznate pojmove.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava učenike na pronalaženje podataka u tekstu: *Što simbolizira Olimpijske igre? Što simboliziraju olimpijski krugovi? Koje su boje ti krugovi? Zašto su izabrane baš te boje? Kada se podiže olimpijska zastava? Kada se spušta olimpijska zastava? Koja se svečana pjesma izvodi na otvaranju olimpijskih igara? Tko sudjeluje na olimpijskim igrama? Zašto je/nije važna pobjeda?*  Aktivnosti učenika usmjerene su na usustavljivanje znanja o zadanoj temi te kraći tekst *Znaš li?*  Učenici u pisanku crtaju olimpijske krugove i doznaju što označuje koji krug.  Učenici u rubrici *Znaš li?* doznaju ove podatke:  Olimpijski plamen pali se u grčkoj Olimpiji. Pali se sunčevom svjetlošću s pomoću zrcala. Tako nastali plamen na olimpijskoj baklji nose tisuće trkača preko svih kontinenata do grada u kojemu će se održati olimpijske igre. Na olimpijskome će stadionu plamen, upaljen u drevnoj Olimpiji, plamtjeti sve vrijeme trajanja igara.  Učenici će istražiti u kojemu se gradu koje godine održavale olimpijske igre. Također mogu istražiti u kojem će se gradu održati sljedeće olimpijske igre. | | govorenje i slušanje  čitanje i pisanje  udžbenik  slušanje  govorenje i slušanje  govorenje i slušanje  govorenje i čitanje    govorenje i pisanje  crtanje  čitanje  čitanje i pisanje  računalo | osr A.2.1.  uku C.2.2.  ikt A.2.1.  ikt A.2.2.  zdr B.2.2.C  osr B.2.1.  osr B.2.2.  uku A.2.4.  zdr B.2.3.A  osr A.2.3.  osr A.2.4. | Hrvatski jezik i komunikacija  OŠ HJ A.3.1.  Hrvatski jezik i komunikacija  OŠ HJ A.3.3.  Kultura i mediji  OŠ HJ C.3.1. |
| PLAN PLOČE:  Važno je sudjelovati  10. rujna – Hrvatski olimpijski dan    (crtež olimpijskih krugova i njihovo značenje) | | | | DOMAĆA ZADAĆA  Istraži koji su naši najpoznatiji olimpijci (sportaši koji se natječu na olimpijskim igrama). Doznaj koje su medalje osvojili i kada je to bilo. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će prepoznati sportske rekvizite, imenovati sportove i nacrtati olimpijske krugove. | | Učenici mogu istražiti pravila omiljenoga sporta ili povezanost sporta i zdravlja. Što znači: U zdravom tijelu zdrav duh?  Što znači oboriti svjetski rekord? | | | |