|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Mrak najljepše snove nosi*, Ljubica Kolarić Dumić | | | | | |
| CILJ SATA: Slušati/čitati i interpretirati pjesmu *Mrak najljepše snove nosi*, Ljubice Kolarić Dumić. | | | | | |
| ISHODI UČENJA:  **OŠ HJ A.3.3.** Učenik čita tekst i pronalazi važne podatke u tekstu.  OŠ HJ A.3.1. Učenik razgovara i koristi tekstove jednostavnih struktura.  OŠ HJ B.3.4.Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učenici su u skupinama. Učiteljica/učitelj zadaje učenicima zadatak: napišite kako se osjećate. Potom učiteljica/učitelj osvjetljava učionicu (pali svjetla, razmiče zavjese…).  Nakon završetka pisanja, učiteljica/učitelj daje uputu da napisu kako se sad osjećaju te gasi svjetlo, spaja zavjese… čini prostoriju što mračnijom.  Nakon završetka pisanja, učenici čitaju svoje bilješke i komentiraju osjećaje u osvjetljenome i mračnome prostoru.  Učiteljica/učitelj ih potiče na govorenje o iskustvima koja su im se dogodila tijekom mračnoga dijela dana.  Učiteljica/učitelj najavljuje čitanje pjesme *Mrak najljepše snove nosi*, Ljubice Kolarić Dumić.  Učiteljica/učitelj izražajno čita pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja misaono i emocionalno oblikovali u prve iskaze.  Učenici objavljuju svoje doživljaje koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas. Učiteljica/učitelj potiče interpretaciju pitanjima: *Što mrak radi dok djeca spavaju?* *Što mrak moli? Kakve snove mrak nosi? Kakvi su to snovi? Koje se riječi rimuju? Koliko pjesma ima strofa, a koliko stihova? Što bi mogla biti tema pjesme?*  Zapišimo:  - tema: mrak  - osam strofa (strofa može imati samo jedan stih)  - 14 stihova  - rima: pazi – mazi; kosi – nosi; jaču – plaču  Sastavite nove stihove uz pomoć napisanih riječi.  Nakon pisanja, učenici čitaju osmišljeno. Učenici stihove mogu pisati i u paru.  Učenici će odgovoriti na posljednje pitanje u udžbeniku: Tko tebe tješi i nad tobom bdije? na pitanje će odgovoriti u obliku kratkoga sastavka. | | govorenje i slušanje  rad u skupini  pisanje  čitanje  slušanje  govorenje i slušanje  čitanje i slušanje  govorenje i slušanje  udžbenik  udžbenik  pisanje  slušanje  pisanje | uku A.2.2.  uku D.2.2.  ikt A.2.1.  ikt A.2.2.  osr B.2.2.  osr A.2.1.  osr A.2.4.  osr A.2.1.  osr A.2.4.  uku A.2.3.  uku A.2.3. | Književnost i stvaralaštvo  OŠ HJ B.3.4.  Hrvatski jezik i komunikacija  OŠ HJ A.3.1.  Hrvatski jezik i komunikacija  OŠ HJ A.3.3.  Književnost i stvaralaštvo  OŠ HJ B.3.4. |
| PLAN PLOČE  Ljubica Kolarić Dumić  Mrak najljepše snove nosi  Tema: mrak  - osam strofa (strofa može imati samo jedan stih)  - 14 stihova  - rima: pazi – mazi; kosi – nosi; jaču – plaču | | | | DOMAĆA ZADAĆA  Učenici će riješiti nastavni listić iz priručnika *Trag u priči 3*. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici mogu naučiti pjesmu napamet. | | Učenici mogu opisati fotografiju u udžbeniku. u opisu mogu pisati o snovima koje sniva djevojčica. | | | |