|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Čudnovate zgode šegrta Hlapića* | | | | | |
| CILJ SATA: Slušati/čitati i interpretirati dio priče Julijane Matanović | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.4.Učenik se stvaralački izražava premavlastitome interesu potaknut različitimiskustvima i doživljajima književnoga teksta.  OŠ HJ C.3.3. Učenik razlikuje kulturne događaje koje posjećuje i iskazuje svoje mišljenje o njima. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Pitanjima potiče razgovor o identitetu. Pokazuje učenicima osobnu iskaznicu i podatke koje ona sadrži. Učenici iznose svoja znanja o identitetu i osobnim dokumentima.  Učiteljica/učitelj najavljuje čitanje priču Julijane Matanović te upućuje učenike na promatranje osobne iskaznice Šegrta Hlapića.  Učiteljica/učitelj izražajno čita najavljenu priču.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili za vrijeme slušanja.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika:  Gdje danas žive Hlapić i Gita?  Zašto je Hlapić sam otišao na premijeru predstave o sebi?  Znaš li zašto je djevojčica u kazalištu očekivala Hlapića kao miša?  Zašto je Hlapić bio oduševljen predstavom?  Učenici rješavaju zadatak na 88. stranici u kojem uspoređuju i izriču dojmove o romanu, animiranom i igranom filmu o šegrtu Hlapiću. Potrebno je uočiti i naglasiti razliku autora/pisca i redatelja te romana kao književnog predloška prema kojem su nastali filmovi.  Učenici će zamisliti novi lik koji bi uvrstili u roman ili film o Šegrtu Hlapiću. Napisat će kraći tekst u kojem će imenovati i opisati novi lik te njegovu ulogu u priči. | | govorenje i slušanje  slušanje  slušanje  govorenje i slušanje  čitanje i slušanje  govorenje i slušanje  čitanje i pisanje  udžbenik  pisanje  crtanje | uku A.2.2.  uku C.2.1.  osr A.2.2.  osr A.2.4.  osr B.2.2.  osr A.2.2.  osr A.2.4.  osr B.2.2.  uku A.2.3.  osr B.2.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4.  Kultura i mediji  OŠ HJ C.3.3. |
| PLAN PLOČE:  Čudnovate zgode šegrta Hlapića    - dječji roman  - animirani film  - igrani film | | | | DOMAĆA ZADAĆA  Učenici će riješiti zadatke na 89. stranici nakon čitanja teksta o Ivani Brlić Mažuranić. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji i osmisliti pozivnicu za dolazak nekog lika iz priče na rođendansku proslavu. | | Učenici mogu samostalno oblikovati i izraziti svoja zapažanja i mišljenje o romanu, igranom i animiranom filmu.  Napravi osobnu iskaznicu i napiši tekst predstavljanja omiljenoga lika iz lektirnoga djela. Zamisli da taj lik živi u sadašnjosti. Može postati tvoj susjed, učitelj, može ići s tobom u školu ili na neku slobodnu aktivnost... | | | |