|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Grigor Vitez: *Zimski vjetar* | | | | | |
| CILJ SATA: Slušati/čitati i interpretirati pjesmu Grigora Viteza: *Zimski vjetar*. | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ A.3.1. Učenik razgovara i govori tekstove jednostavne strukture.  OŠ HJ B.3.4. Učenik se stvaralački izražava premavlastitome interesu potaknut različitimiskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Potiče učenike da promatraju fotografiju/ pozadinu na 92. stranici te izriču imenice i glagole koji odgovaraju slici (zima, hladnoća, snijeg, nanos, planina, pada, sniježi, puše, vije...).  Učiteljica/učitelj najavljuje čitanje pjesme Grigora Viteza: *Zimski vjetar*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati te objašnjava manje poznate riječi.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme predloženim pitanjima: *Opiši i oponašaj zvuk i kretanje zimskoga vjetra.*  *Koja je tema pjesme? Kojim osjetilima doživljavaš zimski vjetar iz pjesme? Što vidiš? Što čuješ? Što vidiš? Što osjećaš opipom? U kojoj se strofi čuje zavijanje vjetra? U koje se doba dana vjetar smirio?*  Učenici uvježbavaju interpretativno čitanje pjesme slušajući jedni druge. Nakon slušanja iznose svoja zapažanja i korigiraju čitanje. Osobitu pozornost valja usmjeriti na sadržajni sloj pjesme, izgovaranje riječi koje se ponavljaju (ljuta, ljuta; piri, piri) te iskazivanje osjećaja u pjesmi. Postupkom interpretativnoga čitanja aktivira se učenikov emocionalni doživljaj, potiču se asocijacije i misli. Važno je paziti na akustiku i artikulaciju glasa u određenome izražajno-jezičnom kontekstu.  Nakon čitanja rješavaju 2. i 3. zadatak u udžbeniku na 91. stranici.  Učenici zamišljaju susret sa zimskim vjetrom. Zapisuju rečenice o svome doživljaju. Preporučuje se uporaba riječi iz pročitane pjesme *Zimski vjetar*. | | govorenje i slušanje  slušanje  govorenje i slušanje  čitanje i slušanje  govorenje i slušanje  čitanje i pisanje  udžbenik  govorenje i slušanje  pisanje | osr B.2.2.  ikt A.2.1.  ikt A.2.2.  PID OŠ A.3.3.  odr A.2.2.  osr A.2.4.  uku A.2.2.  PID OŠ A.3.3.  osr A.2.1.  osr A.2.4.  uku D.2.2.  osr A.2.1.  osr A.2.4.  uku A.2.3. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4. |
| PLAN PLOČE  Grigor Vitez  Zimski vjetar  − tema: zimski vjetar  − zvukovi: huk, lupanje, stenjanje, nijema tišina  − izgled: bjelina snježna, zatrpano grmlje i put  − osjećaj: ljutnja | | | | DOMAĆA ZADAĆA  Učenici će riješiti 4. zadatak te istražiti i zabilježiti kako ljudi iskorištavaju snagu vjetra. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji i iskazati svoje iskustvo o jesenskome i zimskome vjetru. | | Učenici razmišljaju i zaključuju o tome komu može pomoći proljetni vjetar (cvijeću...), a komu ljetni vjetar (ljudima, životinjama...). | | | |