|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Tin Kolumbić: *U božićnoj noći* | | | | | |
| CILJ SATA: Slušati/čitati i interpretirati pjesmu Tina Kolumbića: *U božićnoj noći.* | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1. Učenik povezuje sadržaj i temu književnoga teksta s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i slušanja. Potiče učenike da izriču dojmove, imenuju prikazane likove i opisuju sliku na 108. stranici.  Učiteljica/učitelj najavljuje čitanje pjesme Tina Kolumbića: *U božićnoj noći*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme predloženim pitanjima:  *Tko je hodao pod plaštom? Što znači glagol* bdjeti*? Tko je bdio u božićnoj noći? Što su pastiri slutili? Zašto se božićna noć naziva čudesnom? Pjesnik izrazima* tajanstveni put, tišina sveta *i* Spasiteljsvijeta *stvara ugođaj u pjesmi. Što najavljuje?*  Neke se riječi na kraju stihova podudaraju u zadnjemu slogu (štap – slap, hodio – vodio, šute – slute, šeta – svijeta).  RITAM u pjesmi ostvaruje se rimom ili naglašavanjem pojedinih riječi koje ističu pjesnikovu misao. RIMA – glasovno podudaranje riječi na kraju stihova.  Učenici pjesmu čitaju naglas te posebnu pozornost usmjeravaju na naglašavanje rime u pjesmi. Nakon čitanja rješavaju 1. i 2. zadatak na 109. stranici.  U udžbenik će, na za to predviđeno mjesto, nacrtati kako oni dočekuju i slave Božić. | | govorenje i slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i govorenje  udžbenik  govorenje i slušanje  crtanje  čitanje i pisanje  crtanje | uku C.2.3.  osr C.2.4.  ikt A.2.1.  ikt A.2.2.  osr A.2.2.  osr C.2.4.  osr B.2.2.  uku A.2.4.  osr C.2.4.  osr A.2.4.  OŠ LK C.3.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2. |
| PLAN PLOČE  Tin Kolumbić  U božićnoj noći  – motivi: Božić, Sveta obitelj, štalica, pastiri, sveta noć, rođenje Spasitelja, anđeli, zvijezda repatica  – četiri strofe  – rima: štap – slap, hodio – vodio, šute – slute, šeta – svijeta  – RIMA – glasovno podudaranje riječi na kraju stihova. | | | | DOMAĆA ZADAĆA  Učenici će naučiti pjesmu napamet. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u čitanju pjesme i izricanju osobnih iskustava o slavlju Božića. | | Učenici mogu riječi *slutim*, *tajanstveno*, *nebesko*, *radost* i *svetost* upotrijebiti u novome kontekstu. | | | |