|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Moja ljetna priča* | | | | | |
| CILJ SATA: Slušati/čitati i interpretirati priču te pisati vlastitu priču na istu temu | | | | | |
| ISHODI UČENJA:  **OŠ HJ A.3.2.** Učenik sluša tekst i prepričava sadržaj poslušanoga teksta.  OŠ HJ A.3.4. Učenik piše vođenim pisanjem jednostavne tekstove u skladu s temom.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočava pojedinosti književnoga jezika. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i slušanja. Učenici navode osnovne karakteristike godišnjih doba, određuju kada počinju i završavaju. Koje bi godišnje doba moglo ispričati zelenu priču? Zašto, o čemu bi pričalo? Koje godišnje doba može ispričati mokru priču? O čemu bi pričalo?  Učiteljica/učitelj najavljuje čitanje učeničkih radova *Moja ljetna priča*.  Učiteljica/učitelj izražajno čita najavljenu priču ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priča koji su se pojavili za vrijeme slušanja.  Nakon čitanja učiteljica/učitelj vođenim pitanjima usmjerava interpretaciju priča: *Tko je napisao ove priče? Što saznajemo iz naslova? Po čemu su ove priče slične? Po čemu se ove priče razlikuju? Kako obje priče započinju? O kome učenici pišu? Koje se doba godine spominje? Gdje je boravila Maja? Gdje je ljetne praznike proveo Matko? Čiji vam se ljetni praznici više sviđaju? Tko je praznike proveo radno? Koji se gradovi spominju u* *pričama učenika? O kakvim događajima priče govore: stvarni ili nestvarnim?*  Stvarni događaji su događaji koji su se uistinu dogodili.  *Koji su to događaji opisani u ovim pričama?*  Učenici nabrajaju stvarne događaje iz učeničkih priča.  Rješavaju 1. zadatak na 11. stranici.  Učenici čitaju 3. zadatak na 11. stranici u udžbeniku. U zadatku će se prisjetiti nekih događaja i radnji vezanih uz ljetne praznike.  Nakon toga pišu sastavak na temu *Moja ljetna priča.* | | govorenje i slušanje  udžbenik  govorenje i slušanje  slušanje  govorenje i slušanje  čitanje i slušanje    govorenje i slušanje  govorenje i čitanje  čitanje i pisanje  udžbenik  govorenje i slušanje  udžbenik | osr A.2.2.  ikt A.2.1.  ikt A.2.2.  zdr B.2.2.C  osr A.2.1.  osr A.2.4.  osr B.2.1.  osr B.2.2.  osr A.2.1.  osr A.2.1.  osr A.2.4.  osr B.2.1.  osr B.2.2. | Hrvatski jezik i komunikacija  OŠ HJ A.3.2  Književnost i stvaralaštvo  OŠ HJ B.3.1.  OŠ HJ B.3.2.  Hrvatski jezik i komunikacija  OŠ HJ A.3.4. |
| PLAN PLOČE:  Moja ljetna priča  - učenički rad  Tema: događaji s ljetnih praznika  Stvarni događaji su događaji koji su se uistinu dogodili. | | | | DOMAĆA ZADAĆA  Učenici rješavaju 2. zadatak na 11. stranici (prema mogućnostima) i čitaju tekst u rubrici *Znaš li?*.  Rješavaju zadatke na 12. stranici u udžbeniku. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će izdvojiti jedan stvarni događaj sa svojih ljetnih praznika. | | Učenici mogu istražiti u dnevnim novinama članak o nekome stvarnom događaju i izvijestiti o njemu. | | | |