|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Zvonimir Balog: *Božić* | | | | | |
| CILJ SATA: Slušati/čitati i interpretirati pjesmu Zvonimira Baloga: *Božić.* | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ A.3.1. Učenik razgovara i koristi tekstove jednostavnih struktura.  OŠ HJ A.3.3. Učenik čita tekst i pronalazi važne podatke u tekstu.  OŠ HJ B.3.4.Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učenici slušaju božićne pjesme (*Tiha noć, Zvončići, zvončići*...).  Učiteljica/učitelj najavljuje čitanje pjesme Zvonimira Baloga: *Božić*. Moguće je navesti biografske i bibliografske podatke hrvatskoga antologijskog književnika. Učenicima zadaje zadatak da pronađu riječi koje ne razumiju ili su im djelomično poznate (Pio, tusta, bremenita, porok).  Učiteljica/učitelj izražajno čita najavljenu pjesmu.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Čitaju riječi koje su zapisali kao nepoznate. Učiteljica/učitelj objašnjava svaku riječ (npr. tusta, čestitost, blagostanje, poroci, tegobe).  Učenici čitaju pjesmu naglas. Odgovaraju na pitanja koja im postavlja učiteljica/učitelj:  *Opisuje li pjesnik prošlost ili sadašnjost? Jesu li običaji u vrijeme Božića danas isti kao i kad je pjesnik bio dijete? Kako je pjesnik doživio najljepše trenutke Božića? Koja sjećanja povezuje s obiteljskom proslavom Božića? Koja je osoba u njegovoj obitelji bila važna kao papa? Koji su se darovi dobivali? Što je djed komu poželio? Pročitaj stihove koji govore što je djed poželio svojoj obitelji. Što djed nije zaboravio spomenuti? Prepričaj kako su se dječaci igrali.*  Učiteljica/učitelj usmjerenim pitanjima pomaže učenicima odrediti temu pjesme. Učenici odgovaraju na pitanje ima li pjesma rimu i potkrepljuju primjerima.  Učenici će zapisati božićnu želju za svoju obitelj. Učiteljica/učitelj će ih potaknuti da pokušaju želju napisati u stihovima koji se rimuju. | | govorenje i slušanje  udžbenik  slušanje  slušanje  govorenje i slušanje  čitanje i slušanje  govorenje i slušanje  govorenje i čitanje  govorenje i čitanje  čitanje i pisanje  udžbenik | uku A.2.4.  uku A.2.4.  osr B.2.2.  osr A.2.4.  uku C.2.2.  osr B.2.2.  osr A.2.4.  uku C.2.2.  uku B.2.2.  pod C.2.1. | Hrvatski jezik i komunikacija  OŠ HJ A.3.1.  Književnost i stvaralaštvo  OŠ HJ B.3.2.  Hrvatski jezik i komunikacija  OŠ HJ A.3.3.  Književnost i stvaralaštvo  OŠ HJ B.3.4. |
| PLAN PLOČE  Zvonimir Balog  Božić  Pjesnik opisuje Božić u svojoj obitelji kad je bio dijete.  Pjesma ima sedam kitica ili strofa.  Rima: bio – Pio, upili – skupili, loza – koza, voćaka – kvočaka | | | | DOMAĆA ZADAĆA  Učenici će riješiti 1. zadatak na 117. stranici. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji.  Koristit će se ovim riječima: Božić, djed, riječi, kuća, ljubav, mir, Isus, poljubac, blagostanje, crvena jabuka – božićnica... | | Učenici mogu istražiti kako su njihovi bake i djedovi u djetinjstvu slavili Božić. | | | |