|  |  |  |  |  |  |  |  |
| --- | --- | --- | --- | --- | --- | --- | --- |
| OSNOVNA ŠKOLA: | | | | | | | RAZRED: |
| UČITELJICA/UČITELJ: | | | | | NADNEVAK: | | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | | |
| NASTAVNA JEDINICA: Lektira u 3. razredu | | | | | | | |
| CILJ SATA: Upoznati učenike s popisom lektirnih djela za 3. razred i dati upute o vođenju dnevnika čitanja. Istaknuti vrijednost i svrhu čitanja književnoumjetničkih tekstova. | | | | | | | |
| ISHODI UČENJA:  **OŠ HJ A.3.1.** Učenik razgovara i govori tekstove jednostavne strukture. | | | | | | | |
| TIJEK NASTAVNOGA SATA | | | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | | DOMENE, OČEKIVANI ISHODI | |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA  3. UPOZNAVANJE S LEKTIRNIM DJELIMA  4. SINTEZA  5. STVARALAČKI RAD | Učiteljica/učitelj potiče razgovor o aktivnostima tijekom ljetnih praznika. Postavlja pitanja o tome što su učenici čitali. Učenici navode naslove i svoje dojmove o pročitanome književnom djelu i kraćemu tekstu.  Učiteljica/učitelj najavljuje da će danas razgovarati o lektiri u 3. razredu te sastaviti popis i plan.  Učenicima predstavljamo popis mogućih lektira te zajedno čitamo naslove i autore.  Razgovaramo o tome jesu li koje djelo s toga popisa već pročitali i bi li ga voljeli ponovno pročitati.  Odabiremo sedam naslova koji će biti uvršteni u obveznu lektiru, a ostale naslove preporučujemo za čitanje u slobodno vrijeme.  Potičemo razgovor o vrijednostima čitanja: zašto čitati lektiru i koja je korist od svakodnevnoga čitanja uopće.  Zadajemo učenicima prvu lektiru. Objašnjavamo kako pisati dnevnik čitanja i voditi bilješke tijekom čitanja. Zaključiti da su neki naslovi prozna djela (priče, pripovijetke, romani), a da su neki zbirke pjesama.  Učenici ponavljaju način na koji će voditi bilješke uz čitanje lektire.  Navode prednosti svakodnevnoga čitanja. Dogovaraju gdje će u učionici organizirati kutak za čitanje te gdje postaviti plakat na koji će biti istaknute pozitivne strane čitanja.  Učenici će nacrtati naslovnicu odabrane lektire. | | govorenje i slušanje  slušanje  govorenje i slušanje | osr A.2.1.  osr B.2.2.  uku B.2.1.  uku A.2.2.  uku A.2.3.  OŠ LK C.3.2. | | Hrvatski jezik i komunikacija  OŠ HJ A.3.1. | |
| PLAN PLOČE  Popis lektire za 3. razred  1. Mato Lovrak: Vlak u snijegu  2. Ivana Brlić-Mažuranić: Čudnovate zgode šegrta Hlapića  3. Luko Paljetak: Miševi i mačke naglavačke  4. Vladimir Nazor: Bijeli jelen  5. Dubravko Horvatić: Grički top  6. Sanja Polak: Dnevnik Pauline P. ili Drugi dnevnik Pauline P.  7. Sanja Pilić: Nemam vremena ili E baš mi nije žao ili Hoću i ja  8. Stanislav Femenić: Ludi kamen  9. Hugh Lofting: Pripovijest o doktoru Dolittleu  10. Nada Iveljić: Šestinski kišobran ili Čuvarice novih krovova  11. Božidar Prosenjak: Sijač sreće  12. Gianni Rodari: Putovanje Plave strijele ili Čipolino  13. Hrvatske narodne bajke  14. James M. Barrie: Petar Pan  15. Slavko Kolar: Jurnjava na motoru  16. Frank Lyman Baum: Čarobnjak iz Oza  17. Otfried Preussler: Mali vodenjak ili Mala vještica  18. Elwyn Brooks White: Paukova mreža  19. Dragutin Horkić: Čađave zgode  20. Basne (izbor) | | | | | DOMAĆA ZADAĆA  Učenici će urediti svoj kutak za čitanje kod kuće i posuditi prvu lektiru. | | |
| Prijedlog za rad s učenicima s posebnim odgojno-obrazovnim potrebama | | | | | | | |
| Učenici će usmeno izreći što su čitali tijekom ljetnih praznika. | | Učenici mogu crtati naslovnicu izabranoga lektirnog djela. | | | | | |