|  |  |  |  |
| --- | --- | --- | --- |
| osnovna škola: | | školska godina: | |
| učiteljica/učitelj: | razred: 3. | nadnevak: | redni broj sata: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | |
| NASTAVNA JEDINICA: | **Ezop: *Basne*** | | |
| CILJ SATA: | Razvijati, interpretirati i vrednovati književni tekst radi osobnoga razvoja, stjecanja i razvijanja stanja i stavova te vlastitoga stvaralaštva.  Razvijati vještinu komunikacije i suradnje s drugima u različitim kontekstima, medijima i komunikacijskim situacijama. | | |
| ISHODI UČENJA: | OŠ HJ A.3.1. Učenik razgovara i govori tekstove jednostavne strukture.  OŠ HJ A.3.2. Učenik sluša tekst i prepričava sadržaj poslušanoga teksta.  OŠ HJ A.3.3. Učenik čita tekst i pronalazi važne podatke u tekstu.  OŠ HJ A.3.5. Učenik oblikuje tekst služeći se imenicama, glagolima i pridjevima uvažavajući gramatička i pravopisna pravila.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočava pojedinosti književnoga jezika.  OŠ HJ B.3.4. Učenik se stvaralački izražava prema vlastitome interesu potaknut  različitim iskustvima i doživljajima književnoga teksta. | | |
| NASTAVNE METODE: | govorenje i slušanje, metoda usmenoga izlaganja, dijaloške metode, metoda rada na tekstu, metoda čitanja, metoda pisanih radova | | |
| OBLICI NASTAVE: | frontalni, rad u skupinama | | |
| NASTAVNI IZVORI, SREDSTVA I POMAGALA: | lektirna knjiga: *Ezopove basne*, ploča, kreda, nastavni listići | | |
| KORELACIJA: | unutarpredmetna (riječi suprotnoga značenja, obilježja basne, strip), sat razrednika (međusobno poštovanje, uvažavanje različitosti) | | |
| MEĐUPREDMETNE TEME: | **1. Osobni i socijalni razvoj**  2. Zdravlje, sigurnost i zaštita okoliša  **3. Učiti kako učiti**  4. Poduzetništvo  5. Uporaba informacijske i komunikacijske tehnologije  6. Građanski odgoj i obrazovanje | | |

|  |  |
| --- | --- |
| PLAN PLOČE  1. Dopiši riječ suprotnoga značenja.  marljiv −  naivan −  oprezan −  zadovoljan −  dobar −  ružan −  2. Razvrstaj riječi: hvalisav, snalažljiv, zloban, osvetoljubiv, hrabar, razborit, uobražen, lakovjeran, uporan.  pozitivne osobine:  negativne osobine:  Ezop  Basne  − kratke priče  − glavni likovi životinje − imaju ljudske osobine  − pouka | Ezop je živio u Grčkoj šest stotina godina prije Kristova rođenja.  Njegove su priče bile kratke, najčešće o životinjama. Životinje u  njegovim pričama imaju ljudske osobine i zapravo predstavljaju  određene tipove ljudi. Iz priče uvijek možemo izvući pouku. Takve  priče danas nazivamo Ezopove basne. Pripisuje mu se zbornik od  426 basni. Ezop nije znao pisati pa su njegove basne kasnije  prema narodnome pripovijedanju zapisali mnogi drugi pisci.  Ezopove basne pisane su u prozi jednostavnim i jasnim stilom.  Nažalost, o Ezopu nema mnogo informacija, pa se tako ne može  ništa tvrditi sa sigurnošću. |

|  |  |  |
| --- | --- | --- |
| TIJEK NASTAVNOGA SATA | ISHODI | oblik rada |
| MOTIVACIJA Učiteljica/učitelj na ploču zapisuje dva zadatka: u prvome se nalaze riječi (osobine) kojima učenici moraju dopisati riječ suprotnoga značenja: marljiv (lijen), naivan (promišljen), oprezan (lakomislen), zadovoljan (nezadovoljan), dobar (loš), ružan (lijep). U drugome zadatku učenici moraju zadane riječi razvrstati prema značenju na pozitivne i negativne osobine: hvalisav, snalažljiv, zloban, osvetoljubiv, hrabar, razborit, uobražen, lakovjeran, uporan.  Učiteljica/učitelj pita učenike: *Koje bismo osobine mogli pridružiti mravu, lavu, magarcu, mišu, lisici, vuku?* | OŠ HJ B.3.4.  OŠ HJ A.3.5. | frontalni,  individualni |
| IZRAŽAVANJE DOŽIVLJAJA O PROČITANOME DJELU  Učenici iznose doživljaje, dojmove i mišljenje o pročitanoj zbirci basni.  Iznošenje dojmova može se potaknuti pitanjima: *Kako ste se osjećali za vrijeme*  *čitanja ovoga djela? Što vam se posebno svidjelo? Što nije?*  Prethodni zadatak učenika bio je navesti naslove pet najzanimljivijih basni pa se u ovome dijelu sata mogu pročitati njihovi izbori. | OŠ HJ A.3.1. | frontalni |
| NAJAVA I ČITANJE  Učiteljica/učitelj najavljuje interpretaciju lektirnoga djela *Ezopove basne,* i to tako što će najprije zajedno interpretirati basnu *Poljski i gradski miš,* a zatim će učenici u zajedničkome radu u skupinama interpretirati još četiri basne.  Učenici ponavljaju obilježja basne (kratke priče o životinjama u kojima su  najčešći likovi životinje koje imaju osobine ljudi s poukom na kraju), basnopisci −  Ezop, La Fontaine, Krilov, Lessing, Gustav Krklec.  Učiteljica/učitelj zapisuje autora i naslov na ploču, a učenici u pisanke.  Čita basnu *Poljski i gradski miš.* | OŠ HJ A.3.1. | frontalni |
| EMOCIONALNO-INTELEKTUALNA STANKA I OBJAVLJIVANJE DOŽIVLJAJA  Nakon kratke stanke učenici izražavaju mišljenje o pročitanoj basni.  Učiteljica/učitelj analizu potiče pitanjima: *Tko su likovi u ovoj basni? O čemu govori basna? Tko je komu došao prvi u goste? Zašto je gradski miš rekao poljskomu da živi radišnim životom? Što znači: „... ja živim u odnosu na tebe k'o bubreg u loju“? Čime je sve gradski miš ponudio poljskoga? Pred kim su se gradski i poljski miš skrivali u rupi? Zašto se poljski miš vratio na selo? Koja je pouka? Što za tebe znači sloboda?* | OŠ HJ A.3.2.  OŠ HJ A.3.3.  osr B.2.2. | frontalni |
| INTERPRETACIJA  Učiteljica/učitelj učenike dijeli u četiri skupine; učenici svake skupine dobivaju različite nastavne listiće sa sličnim zadatcima.  Svaka skupina mora dobivenoj basni navesti likove, odrediti temu (o čemu se govori), odgovoriti na nekoliko pitanja, odrediti osobine likova, redoslijed događaja i pouku. | osr B.2.4.  osr A.2.1.  OŠ HJ B.3.1.  uku A.2.1.  uku D.2.2. | rad u skupini |
| SINTEZA  Predstavnici skupina izvješćuju ostale učenike o radu svoje skupine.  Uz poticaj učiteljice/učitelja usustavljuju znanja o obilježjima basne i stvaraju plan ploče koji zapisuju u svoje bilježnice. | OŠ HJ B.3.1.  uku A.2.2. | frontalni  individualni |
| PROVJERA  Želi li se pisati provjera, učenicima se zada određena basna koju treba pročitati i zapisati:  − likove  − njihove osobine  − temu  − redoslijed događaja  − pouku. | OŠ HJ B.3.2.  OŠ HJ A.3.3.  uku A.2.1. | individualni |
| STVARALAČKI RAD  Prema redoslijedu događaja svaka skupina izrađuje strip prema basni koju je interpretirala. Moguće je i da svaka skupina svoju basnu dramatizira ili napiše u stihovima. | OŠ HJ B.3.4.  uku D.2.2. | rad u skupini |
| JEZIK  Prepisati pouke pet basni i rastaviti ih na slogove. | OŠ HJ B.3.4. | individualni |

|  |
| --- |
| **SAMOSTALNA INTERPRETACIJA – *LAV I MIŠ*** |
| Lava je iz sna probudio miš koji mu je trčao preko glave. Dok je ljutito ustajao, uhvatio ga je i baš ga se spremao ubiti kad miš poče žalosno preklinjati govoreći:   * Kad bi mi samo poštedio život, sigurno bih ti uzvratio uslugu.   Lav se nasmije i pusti ga. Kratko nakon toga desi se lavu da su ga uhvatili lovci i vezali ga konopcima. Miš je prepoznao njegovu riku, preglodao konopac i oslobodio ga govoreći:   * Ismijao si pomisao da bih ti ja ikad mogao pomoći. Sada znaš da ti čak i miš ponekad može pomoći i uzvratiti uslugu.   *Ne treba podcjenjivati slabije jer i oni su ponekad jači.*  **Pažljivo pročitaj basnu i potom odgovori na pitanja.**  1. U ovoj su basni glavni likovi: \_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_.  2. Basna govori o:  a) lavu koji je pojeo miša  b) mišu koji je pomogao lavu  c) slabome lavu i jakome mišu.  3. Što je miš obećao lavu?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. Što se dogodilo lavu?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5. Odredi redoslijed događaja.  \_\_\_\_ Miš izriče lavu pouku  \_\_\_\_ Lovci hvataju lava  \_\_\_\_ Miš nudi uslugu lavu za život  \_\_\_\_ Lav je ulovio miša  \_\_\_\_ Miš oslobađa lava  6. Navedi osobine likova.   |  | | --- | | spreman pomoći, ohol, snalažljiv, gord, uvjerljiv, ponosan, uobražen, razborit |   miš: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  lav: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_  7. Objasni pouku basne svojim riječima.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8. U čemu ti možeš pomoći nekomu?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| **SAMOSTALNA INTERPRETACIJA – *VOL I ŽABA*** |
| Postoje neke osobe koje nisu zadovoljne onim što jesu i pokušavaju biti nešto više. Jednog dana vol je pasao travu pokraj bare i uživao u svježem zraku. Nije ni primijetio male životinje koje su skakutale oko njega. Jedna od žaba uvrijedila se na takvo ponašanje vola. Žaba reče: − Pogledajte ga kako je ohol. On misli da je puno važniji zato što je velik, kao da ja ne mogu postati tako velika ako želim. Žaba je odlučila postati velika kao vol i počela se napuhavati. Upitala je prijateljice je li postala velika kao vol. One su se zabavljale na njezin račun i govorile joj kako se mora još napuhati. Žaba se napuhavala sve dok nije pukla. Pala je na tlo mrtva, a vol ju je tada primijetio i rekao: − Tako joj i treba kad hoće biti veća nego što jest.  *Nije važna veličina, nego skromnost i dobrota*.  **Pažljivo pročitaj basnu i potom odgovori na pitanja.**  1. U ovoj su basni glavni likovi: \_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_.  2. Basna govori o:  a) velikome volu  b) maloj žabi  c) prihvaćanju sebe takvim kakav jesi.  3. Zašto se žaba uvrijedila?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. Što je odlučila?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5. Odredi redoslijed događaja.  \_\_\_\_ Vol izriče pouku žabi  \_\_\_\_ Žaba se napuhava  \_\_\_\_ Žaba se uvrijedila  \_\_\_\_ Vol pase travu i uživa  \_\_\_\_ Žaba se napuhavala sve dok nije puknula  6. Navedi osobine likova.   |  | | --- | | smiren, hvalisava, uvrijeđena, skroman, nezadovoljna, zadovoljan |   žaba: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  vol: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  7. Objasni pouku basne svojim riječima.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8. Što ti misliš o sebi? Jesi li zadovoljna/zadovoljan sobom? Trebaš li što mijenjati?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| **SAMOSTALNA INTERPRETACIJA – *LISICA I JARAC*** |
| Lisica padne u bunar i bude prisiljena čekati da je netko spasi ne znajući kako da sama iziđe. Nakon nekog vremena naiđe žedni jarac do tog bunara i počne je ispitivati je li voda dobra. Prikrivajući svoju nevolju, lisica pohvali vodu pozivajući jarca da siđe u bunar. Gonjen žeđu on siđe i kad se napio, počne mozgati s lisicom kako da iziđu iz bunara. Lisica napokon reče da je smislila kako da se oboje spase: − Ako upreš prednje noge uza zid i primakneš rogove, ja ću se popeti gore i zatim izvući i tebe. Nakon kratkog nagovaranja jarac je to i učinio. Lisica preko njegovih nogu, leđa i rogova iskoči iz bunara i ode. Kad ju je jarac počeo opominjati da je prekršila obećanje, ona se okrene i reče: − Dragi moj, da si toliko pametan koliko ti je dlaka na bradi, ne bi silazio u bunar prije nego smisliš kako ćeš izići.  *Razborit čovjek prvo sagleda svoju zamisao u cijelosti, a tek tada je provodi u djelo.*  **Pažljivo pročitaj basnu i potom odgovori na pitanja.**  1. U ovoj su basni glavni likovi: \_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_.  2. Basna govori:  a) kako se lisica spasila iz bunara  b) kako je jarac pao u bunar  c) kako je lisica pomogla jarcu.  3. Zašto je jarac sišao u bunar?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. Kako se lisica spasila?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5. Odredi redoslijed događaja.  \_\_\_\_ Lisica izriče pouku jarcu  \_\_\_\_ Lisica i jarac traže rješenje  \_\_\_\_ Lisica nagovara jarca da siđe u bunar  \_\_\_\_ Lisica je pala u bunar  \_\_\_\_ Lisica predlaže rješenje i nasamari jarca  6. Navedi osobine likova.   |  | | --- | | lakovjeran, spretna, snalažljiva, nerazborit, nepromišljen, lukava, prijetvorna, lakomislen |   lisica: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  jarac: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_  7. Objasni pouku basne svojim riječima.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8. Razmišljaš li unaprijed o svojim postupcima? Imaš li povjerenja u druge osobe?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| **SAMOSTALNA INTERPRETACIJA – *MRAVI I SKAKAVAC*** |
| Mravi su provodili dobar zimski dan sušeći žito skupljeno za vrijeme ljeta. Prišao im je skakavac i umirući od gladi, usrdno molio za malo hrane. Mravi su ga upitali:   * Zašto nisi skupljao hranu tijekom ljeta?   On im je odgovorio:   * Nisam imao dovoljno slobodnog vremena. Provodio sam dane pjevajući.   Mravi mu tada odgovore rugajući se:   * Kad si bio dovoljno blesav da pjevaš cijelo ljeto, moraš otplesati bez večere u krevet po zimi.   *Ne smije se biti nemaran ni u jednoj stvari da se kasnije ne ražalosti i dođe u životnu opasnost*.  **Pažljivo pročitaj basnu i potom odgovori na pitanja.**  1. U ovoj su basni glavni likovi: \_\_\_\_\_\_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_\_\_\_\_\_\_.  2. Basna govori:  a) o prijateljstvu mrava i skakavca  b) o vrijednim mravima i lijenome skakavcu  c) o lijenim mravima i vrijednome skakavcu.  3. Kada se događa radnje ove basne?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. Zašto je skakavac bio gladan?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5. Odredi redoslijed događaja.  \_\_\_\_ Mravi izriču skakavcu pouku  \_\_\_\_ Mrave zanima zašto skakavac nije ljeti skupljao hranu  \_\_\_\_ Skakavac moli hranu  \_\_\_\_ Mravi suše žito  \_\_\_\_ Skakavac objašnjava da je cijelo ljeto pjevao  6. Navedi osobine likova.   |  | | --- | | gladan, zlobni, marljivi, nepromišljen, radišni, ponizan, nemaran, sebični |   mravi: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_  skakavac: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_  7. Objasni pouku basne svojim riječima.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8. Ponašaš li se ti kao mravi ili kao skakavac? Što bi ti učinila/učinio da si na mjestu mrava?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |