|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Travanj se zatravio;* Nevenka Videk: *Travanj* | | | | | |
| CILJ SATA: Slušati/čitati i interpretirati pjesmu Nevenke Videk: *Travanj.*  Prepoznati imenice, glagole i pridjeve u pjesmi. | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  **OŠ HJ A.3.4.** Učenik piše vođenim pisanjem jednostavne tekstove u skladu s temom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja: *Zatvori oči i zamisli da se nalaziš na travi. Zamišljaj. Što vidiš? Što čuješ? Što osjećaš? Ispripovijedaj svomu paru u klupi koje zvukove čuješ, koje mirise osjećaš, koje boje vidiš. Kako se osjećaš?  Koja je boja kraljica proljeća? Zašto? Zašto se mjesec travanj zove baš tako?*  Učiteljica/učitelj najavljuje čitanje pjesme Nevenke Videk: *Travanj*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja.  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika:  *Koja je tema pjesme? Što se sve događa u travnju? Pročitaj stih iz kojega doznajemo kako se sunce smije. Kakve zube ima sunce? Pročitaj stihove koji govore o pticama. Koju još pticu selicu poznaješ?*  Izdvoji vidne i slušne pjesničke slike. Travanj – četvrti mjesec u godini – kako bi mu još moglo biti ime?  S pomoću ovih riječi stvaraj nove pjesničke slike:  trava, stabla, proljeće, sunce, toplina, lastavice, pčelice, zuje, pjevaju, stižu, snije*.*  Učenici dopunjavaju riječima pjesmu *Travanj* u udžbeniku te riječi razvrstavaju u stupce prema vrsti riječi.  Rješavaju 2., 3. i 4. zadatak (str. 94). | | govorenje i slušanje  slušanje  govorenje i slušanje  govorenje i slušanje  govorenje i čitanje  čitanje i pisanje  udžbenik  govorenje i čitanje  čitanje i pisanje | uku C.2.3.  ikt A.2.1.  ikt A.2.2.  osr A.2.3.  PID OŠ A.3.1.    osr A.2.3.  uku A.1.2.  osr A.2.4. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Hrvatski jezik i komunikacija  OŠ HJ A.3.4. |
| PLAN PLOČE  Nevenka Videk  Travanj  − pjesma  − pjesničke slike:  oblaci se na nebu s vjetrom i kišom drže za ruke  sunce sa žutim zubima razdragano se smije  lastavice i ptice radosno pjevaju  pčelice dolijeću i zanosno zuje | | | | DOMAĆA ZADAĆA  Učenici će riješiti zadatke na 95. stranici. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji izričući zapažanja i iskustva o proljeću. | | Učenici mogu nastaviti sintagme:  − *u siječnju se sve...*  *− u rujnu se sve...*  *− u lipnju se svi đaci...* | | | |