|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Što, kaj, ča – zavičajni govor i standardni jezik | | | | | |
| CILJ SATA: Uočiti razliku između zavičajnoga govora i hrvatskoga standardnog jezika. | | | | | |
| ISHODI UČENJA:  **OŠ HJ A.3.6.** Učenik razlikuje uporabu zavičajnoga govora i hrvatskoga standardnog jezika s obzirom na komunikacijsku situaciju.  OŠ HJ A.3.1. Učenik razgovara i koristi tekstove jednostavnih struktura.  OŠ HJ A.3.3. Učenik čita tekst i pronalazi važne podatke u tekstu.  OŠ HJ A.3.4. Učenik piše vođenim pisanjem jednostavne tekstove u skladu s temom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJA  2. RAD NA JEZIČNO- -METODIČKOME PREDLOŠKU I UPOZNAVANJE JEZIČNE POJAVE U KONTEKSTU  4. ZADATCI ZA PRIMJENU ODREĐENOGA JEZIČNOG IZRAZA  5. STVARALAČKI RAD | Učiteljica/učitelj s učenicima razgovara o dijalogu djece prikazanome u udžbeniku. Učenici imenuju svoj zavičaj i zavičaje koje poznaju.  Učiteljica/učitelj najavljuje čitanje pjesama na narječjima.  Učenici rade u skupinama.  Zadatak je imenovati narječje kojim je pjesma pisana. Učenici će u skupinama upoznati sadržaj pojedine pjesme uz objašnjenja značenja riječi koja se nalaze u udžbeniku (zavičajni rječnik – str. 116).  Nakon proučavanja tekstova učenici (skupina) predstavljaju svoju pjesmu drugim učenicima u razredu.  Učenici zaključuju koje su to riječi po kojima se prepoznaje narječje.  *Koju si pjesmu najbolje razumjela/razumio? Koju si pjesmu najmanje razumjela/razumio? Koje su teme pjesama?*  U hrvatskome jeziku postoje tri narječja: štokavsko, kajkavsko i čakavsko narječje.  Standardni jezik nastao je na temelju štokavskoga narječja. Standardnim jezikom govorimo u školama i u ostalim službenim mjestima i ustanovama.  Zavičajnim govorom govorimo kod kuće i u svome mjestu.  Učenici će u paru napisati u bilježnicu više riječi na narječju kojim se govori u njihovu zavičaju.  Učenici rade u skupinama. Skupina se dogovara i samostalno odabiru zadatak.  1. skupina  Učenici čitaju tekst:  *Bez riječi ne bi nitko mogao nikomu ništa priopćiti o sebi, bez riječi se ne može ništa doznati ni o čemu*. (Tomislav Ladan, 2006.)  − Razgovarajte i oprimjerite tekst Tomislava Ladana.  − Odredite značenje ovih riječi: čitati, čitatelj, govornik, govornica, pisac, pisar, pisaljka. (Npr., govornik – čovjek koji govori, iznosi sadržaj govorom; govornica – ona koja govori određenim jezikom ili narječjem...)  2. skupina  Narodne poslovice i uzrečice (Draženko Tomić, 2004.)  Učenici čitaju i tumače narodne poslovice i uzrečice.  − *Bolje je da selo propane, nego u selu običaji.*  *− Kako prostreš, tako ćeš spavati, kako radiš, tako će ti biti.*  *− Ludo je puvati uz buru.*  *− Ne valja istini zatvarati usta.*  *− Zlo misliti, zlo govoriti, zlo raditi, a dobru se nadati, to je posao samo naivna i luda čovjeka.* | | govorenje i slušanje  udžbenik  čitanje i slušanje  rad u skupini  govorenje i slušanje  govorenje i slušanje  rad u paru  govorenje i pisanje  rad u skupini  čitanje  pisanje  govorenje | osr B.2.1.  osr B.2.2.  uku A.2.2.  PID OŠ C.3.1.  osr B.2.4.  uku D.2.2.  osr B.2.2.  uku A.2.2.  osr B.2.4.  uku D.2.2.  osr B.2.4.  uku D.2.2.  osr B.2.2. | Hrvatski jezik i komunikacija  OŠ HJ A.3.1.  Hrvatski jezik i komunikacija  OŠ HJ A.3.3.  OŠ HJ A.3.6.  Hrvatski jezik i komunikacija  OŠ HJ A.3.4.  Hrvatski jezik i komunikacija  OŠ HJ A.3.4. |
| PLAN PLOČE  Što, kaj, ča  zavičajni govor i standardni jezik  *Slavonija* (Dobriša Cesarić) – štokavsko narječje  *Ivančica* (Nevenka Puh Malogorski) – kajkavsko narječje  *Kažun* (Tatjana Pokrajac-Papucci) – čakavsko narječje  Standardnim (književnim) jezikom govorimo u školi i svim javnim ustanovama. | | | | DOMAĆA ZADAĆA  Učenici će istražiti i pročitati pjesmu na nekome od narječja. Mogu se služiti udžbenicima, knjigama u knjižnici ili internetom. U pisanku će zapisati naslov i ime autora. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji te slušati tekstove na narječjima. | | Učenici mogu odrediti značenje riječi: govor, razgovor, izjava, poruka, odluka. | | | |