|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Dupin* | | | | | |
| CILJ SATA: Slušati/čitati i interpretirati stvarni opis dupina. | | | | | |
| ISHODI UČENJA:  **OŠ HJ A.3.3.** Učenik čita tekst i pronalazi važne podatke u tekstu.  OŠ HJ B.3.1. Učenik povezuje sadržaj i temu književnogateksta s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4.EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i slušanja. Kao poticaj se koristi fotografijom dupina u udžbeniku na 156. stranici.  Učiteljica/učitelj najavljuje čitanje znanstveno-popularnoga teksta *Dupin* i upućuje učenike na pitanja za analizu teksta: *Što u ovome stvarnom opisu doznajemo o izgledu dupina?*  *Kako dupin diše? Kojim vještinama majka poučava dupina? Kako to čini? Kako odrasli dupini uzvraćaju svojim majkama?*  Učiteljica/učitelj primjereno čita tekst ili ga reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja teksta misaono i emocionalno oblikovali u prve iskaze.  Učenici objavljuju svoje spoznaje i navode podatke koje su zapamtili. Učiteljica/učitelj usmjerava iskaze i razmišljanja s obzirom na pitanja koja su učenici dobili prije čitanja teksta.  Učenici ponovno čitaju tekst, pronalaze odgovore na pitanje te zapisuju odgovore u bilježnicu.  *Što u ovome stvarnom opisu doznajemo o izgledu dupina?*  *Kako dupin diše? Kojim vještinama majka poučava dupina? Kako to čini? Kako odrasli dupini uzvraćaju svojim majkama?*  Učenici iznose informacije koje su doznali: ime životinje, izgled tijela, način života, odnos s majkom.  Učitelj/učiteljica potiče raspravu prema zadatku iz udžbenika.  Raspravite koja je razlika između: željeti – moći – smjeti.  Navedite primjere:  – želim i mogu, ali ne smijem  – smijem i mogu, ali ne želim  – smijem i mogu, ali ne želim.  U tijeku rasprave učenici se dijele u dvije skupine te iznose svoje argumente. | | govorenje i slušanje  slušanje  čitanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje | uku B.2.1.  osr B.2.2.  rad u skupini  zdr B.2.3.  uku D.2.2. | Književnost i stvaralaštvo OŠ HJ B.3.1.  Hrvatski jezik i komunikacija  OŠ HJ A.3.3.  Književnost i stvaralaštvo  OŠ HJ B.3.1. |
| PLAN PLOČE  Dupin  (prema knjizi Mala enciklopedija životinja)  − stvarni opis  DUPIN − morska životinja, sisavac − pije majčino mlijeko, diše plućima, oblik tijela sličan ribi, vrlo inteligentan, ima izvrstan sluh, glatka koža.  Majke uče mlade plivati i disati, a kada se umore – nose ih. | | | | DOMAĆA ZADAĆA    Zadatak u udžbeniku (str. 157):  Pronađi u knjigama i časopisima tekstove o životinjama. Odaberi jednu životinju i navedi sljedeće podatke: ponašanje; hrana kojom se hrani; način života; stanište; odnos prema mladuncima; odnos prema ljudima.  Učenici će napisati stvarni opis odabrane životinje. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će čitati tekst.  *Deva*  *Postoje jednogrbe i dvogrbe deve. Deva u grbi ima pohranjenu masnoću. Dobro podnosi vrućinu i hladnoću. Može dugo izdržati bez vode, ali može odjednom popiti i 100 litara vode.* (*Moj planet*, studeni, 2019.) | | Učenici čitaju tekst i izdvajaju i tumače podatke.  *Smeđi medvjed*  *Smeđi medvjed najveća je zvijer koja živi u našoj domovini i druga najveća na svijetu. Od njega je veći samo polarni medvjed. Mužjak može težiti i više od 200 kg. Unatoč tomu izgledu, medvjed odlično trči, pliva i penje se. Zbog svoje veličine i prehrane uglavnom hranom biljnog podrijetla koja nije bogata energijom, medvjed mora pojesti veliku količinu hrane. Za to mu je potrebno puno vremena jer ju treba pronaći. Pri tome prelazi velike udaljenosti i seli se. Nažalost, često poseže za hranom u blizini ljudskih prebivališta pa trebamo biti iznimno oprezni*. (*Moj planet,* ožujak, 2020.)  Izdvoji podatke o veličini medvjeda.  U čemu je smeđi medvjed odličan?  Čime se hrani?  Zašto prilazi ljudima? | | | |