|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: A. Gašparić: *Sunce nad domovinom* | | | | | |
| CILJ SATA: Slušati/čitati i interpretirati pjesmu A. Gašparić: *Sunce nad domovinom.* | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ B.3.1.Učenik povezuje sadržaj i temu književnogateksta s vlastitim iskustvom.  OŠ HJ B.3.4.Učenik se stvaralački izražava premavlastitome interesu potaknut različitimiskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj organizira jezične aktivnosti govorenja i razgovaranja. Igraju igru riječima: treba izreći što više riječi koje imaju osnovu DOM (domovina, domaće, domaćin, domaćica, domar...). *Koje je značenje tih riječi? Na što se one odnose?*  *Koji su simboli domovine?* (V. fotografiju zastave na 40. stranici.) Potrebno je istaknuti i zemljovid Republike Hrvatske, pokazati grb i poslušati himnu. Učenike je potrebno poučiti o ponašanju tijekom slušanja himne.  Učiteljica/učitelj najavljuje čitanje pjesme A. Gašparić: *Sunce nad domovinom*.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja pjesme misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati (domoljubna pjesma).  Učenici čitaju pjesmu naglas. Nakon čitanja učiteljica/učitelj vođenim pitanjima usmjerava interpretaciju pjesme predloženim pitanjima: *Kako zovemo pjesmu koja veliča ljubav prema domovini? Tko se pojavljuje i budi domovinu? Na kojoj strani svijeta izlazi? Što se nalazi na istoku naše domovine?* (Prikaz na zemljovidu.) *Kamo sunce putuje? Što vidi na svome putu?* (Prikaz na zemljovidu.) *U kojoj se strofi spominju godišnja doba? Što se događa u proljeće?*  *Kada nas sunce zove na plaže? Što se događa ujesen? Kada je najmanje sunca?*  *Koliko pjesma ima strofa? Koliko prva, a koliko druga strofa imaju stihova? Pronađi rimu u pjesmi* (mora − gora; smije − grije).  Učenici čitaju naglas pjesmu te posebnu pozornost stavljaju na naglašavanje rime u pjesmi. Nakon čitanja rješavaju 1. zadatak na 43. stranici: *U prazna polja upiši strane svijeta. Crtežom prikaži što sunce u pjesmi vidi na stranama svijeta*.  Učenici će u pisanku nacrtati veliko sunce i u njega napisati što za njih znači domovima.  Istražit će:  − što je domovnica  − važne podatke o Domovinskome ratu. | | govorenje i slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje  crtanje  čitanje i pisanje  crtanje | uku C.2.3.  osr A.2.2.  osr A.2.4.  osr B.2.2.  ikt A.2.1.  ikt A.2.2.  PID OŠ A.3.3.  osr A.2.2.  osr A.2.4.  osr B.2.2.  PID OŠ A.3.3.  OŠ LK C.3.2. | Književnost i stvaralaštvo OŠ HJ B.3.1.  Književnost i stvaralaštvo  OŠ HJ B.3.2.  Književnost i stvaralaštvo  OŠ HJ B.3.4. |
| PLAN PLOČE  A. Gašparić  Sunce nad domovinom  − domoljubna pjesma  − ponos, ljubav, brižnost, pripadnost, jedinstvenost  − simboli domovine Hrvatske: zastava, grb, himna, hrvatski jezik | | | | DOMAĆA ZADAĆA  Učenici će riješiti 2. i 3. zadatak na 43. stranici u udžbeniku te izražajno naučiti čitati pjesmu. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici mogu samostalno oblikovati i izraziti domoljubne osjećaje crtežom i riječima. | | Istraži po čemu je Republika Hrvatska poznata u svijetu:  − sportaši  − nacionalni parkovi  − zaštićene ili endemske biljke i životinje  − zaštićeni kulturno-povijesni spomenici. | | | |