|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | |
| NASTAVNA JEDINICA: Tko će u školu | | | DOS: Opet u školu <https://hr.izzi.digital/DOS/15893/15904.html> | | | |
| CILJ SATA: Slušati/čitati i interpretirati priču Nade Mihoković-Kumrić *Tko će u školu* | | | | | | |
| ISHODI UČENJA:  **OŠ HJ A.3.2.** Učenik sluša tekst i prepričava sadržaj poslušanoga teksta.  OŠ HJ A.3.4. Učenik piše vođenim pisanjem jednostavne tekstove u skladu s temom.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočava pojedinosti književnoga jezika.  OŠ HJ B.3.4.Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO-  -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj iznenadi učenike alarmom ili zvukom budilice. Nakon toga izgovara rečenicu (iz teksta) „Budilica je dugo zvonila, zvonila, napokon i odzvonila, ali se...“ Učenici nastavljaju govoriti na temelju svoga iskustva.  Učiteljica/učitelj najavljuje čitanje priče Nade Mihoković-Kumrić Tko će u školu.  Učiteljica/učitelj izražajno čita najavljenu priču. Interpretativno čitanje omogućuje učeniku razvoj kulture slušanja poetskoga djela (priče). Učenik slušanjem doživljava literarno-estetsku dimenziju priče.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili za vrijeme slušanja. Učiteljica/učitelj usmjerava iskaze i razmišljanja kojima će razgovarati i raspravljati.  Učenici čitaju priču naglas (tijekom čitanja izmjenjuje se nekoliko učenika). Nakon čitanja učiteljica/učitelj vođenim pitanjima usmjerava interpretaciju pjesme, a kao poticaj mogu poslužiti pitanja iz udžbenika: Što je Ana učinila uoči prvoga dana škole? Je li se uspjela probuditi na vrijeme? Pronađi rečenice iz kojih doznajemo što je torba pokupila za školu. Zašto su je prolaznici čudno promatrali? Tko je Anina suučenica iz klupe? Voli li Ana školu? Što je čudno u priči?  NAUČI Nestvarni je događaj izmišljeni događaj koji nije moguć u stvarnosti.  Učenici izriču neki nestvarni događaj iz lektira, ranije pročitanih priča ili ih sami smišljaju.  Učenici rješavaju 1. zadatak na 7. stranici i zajednički određuju tijek događaja.  Aktivnosti učenika usmjerene su na usustavljivanje znanja o zadanoj temi.  Učenici samostalno izvode aktivnost iz udžbenika (str. 7). Ovom se aktivnošću potiče učenike da verbaliziraju svoje obveze u drugome razredu, a zatim da to napišu u udžbenik na za to označeno mjesto. Aktivnost će biti provedena u oba modaliteta jezika (govorenom i pisanom). | | | govorenje i slušanje  čitanje i pisanje  udžbenik  slušanje  govorenje i slušanje  govorenje i čitanje  čitanje i pisanje  udžbenik | uku A.2.2.  uku A.2.3.  osr A.2.1.  osr A.2.4.  uku A.2.4.  osr A.2.4. | Hrvatski jezik i komunikacija OŠ HJ A.3.1.  Hrvatski jezik i komunikacija OŠ HJ A.3.3.  Književnost i stvaralaštvo  OŠ HJ B.3.1.  OŠ HJ B.3.2.  Književnost i stvaralaštvo  OŠ HJ B.3.4.  Hrvatski jezik i komunikacija  OŠ HJ A.3.4 |
| PLAN PLOČE:  Nada Mihoković-Kumrić  Tko će u školu  Likovi: Ana, školska torba, Ivana  Nestvarni je događaj izmišljeni događaj koji nije moguć u stvarnosti. | | | | | DOMAĆA ZADAĆA  Učenici će riješiti str. 8 koja sadrži zadatke vezane uz raspored sati i školske obveze. | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će verbalizirati svoja životna iskustva (buđenje, školske obveze, predmete koje vole.) | | Učenici mogu sastaviti koncept za pripovijedanje o nestvarnome događaju. Učenici mogu raditi u paru ili skupini i nastaviti govoriti na temelju govora prethodnika. Tako se gradi priča u kojoj participiraju svi učenici.  Učenici se mogu upoznati sa školama u svijetu na poveznici <https://hr.izzi.digital/DOS/15893/15904.html> | | | | |