|  |  |  |  |  |  |  |
| --- | --- | --- | --- | --- | --- | --- |
| OSNOVNA ŠKOLA: | | | | | | RAZRED: |
| UČITELJICA/UČITELJ: | | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | | |
| NASTAVNA JEDINICA: *Zašto lišće ujesen mijenja boju?; Zašto zimzelena stabla ujesen ne odbacuju iglice*? | | | DOS: *Volimo jesen* <https://hr.izzi.digital/DOS/15893/15908.html> | | | |
| CILJ SATA: Slušati/čitati i interpretirati tekstove iz knjige *100 odgovora na pitanja iz znanosti.* | | | | | | |
| ISHODI UČENJA:  **OŠ HJ A.3.3.** Učenik čita tekst i pronalazi važne podatke u tekstu.  OŠ HJ B.3.1.Učenik povezuje sadržaj i temu književnogateksta s vlastitim iskustvom.  OŠ HJ B.3.4.Učenik se stvaralački izražava premavlastitome interesu potaknut različitimiskustvima i doživljajima književnoga teksta. | | | | | | |
| TIJEK NASTAVNOGA SATA | | | | | | |
| NASTAVNE ETAPE | SADRŽAJ | | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. SITUACIJA USMENOGA ILI PISANOGA JEZIČNOG IZRAŽAVANJA  3. ZADATCI ZA RAZVOJ ODREĐENOGA JEZIČNOG IZRAZA  4. ZADATCI ZA UVJEŽBAVANJE OBLIKA JEZIČNOGA IZRAZA  5. ZADATCI ZA PRIMJENU USVOJENOGA JEZIČNOG IZRAZA | Učiteljica/učitelj organizira jezične aktivnosti govorenja i razgovaranja. Učenicima pokazuje grančicu listopadnoga i zimzelenoga stabla, potiče na promatranje školskoga parka ili promatraju fotografije u udžbeniku.  Učenici izriču svoje dojmove i zapažanja o boji, obliku i izgledu lišća.  Učiteljica/učitelj najavljuje čitanje ulomaka:  *Zašto lišće ujesen mijenja boju?* i  *Zašto zimzelena stabla ujesen ne odbacuju iglice?.* Učiteljica/učitelj čita ulomke ili ih reproducira sa zvučne čitanke na poveznici<https://hr.izzi.digital/DOS/15893/20671.html>  Učenicima se omogućuje kratko vrijeme kako bi spoznaje misaono oblikovali u prve iskaze.  Na temelju tekstova u udžbeniku provodi se sadržajna analiza s pomoću pitanja (metodičkoga instrumentarija) na 65. stranici.  1. *Zašto lišće ujesen mijenja boju*?  Potrebno je doznati značenje ovih riječi: recikliranje, tvari, pigmenti.  *Koja stabla odbacuju lišće? Kada se odvija proces recikliranja u stablima? Kamo stabla povlače hranjive tvari iz lišća ujesen? Kako izgleda stablo nakon recikliranja hranjivih tvari? Uza što povezuješ riječ* recikliranje*? Što ti i tvoja obitelj reciklirate?*  2. *Zašto zimzelena stabla ujesen ne odbacuju iglice*?  *Zašto voda manje isparava iz iglica zimzelenih stabala nego iz listova listopadnih stabala?*  Učenici rješavaju 1. i 2. zadatak na 66. stranici. Na taj će način zamijetiti karakteristike listopadnoga i zimzelenoga stabla, navesti osnovne podatke o njima, strukturirati misaonu kartu koja će im pomoći u pisanju opisa ili kratke priče.  Učenici samostalno određuju naslov, odabiru mogući događaj ili doživljaj, sastavljaju tematsku skupinu riječi i asocijativno povezuje riječi u rečenice i kraći tekst.  Učenici vođenim pisanjem pišu prvu inačicu teksta koju će nastojati uskladiti s pravopisnom normom pazeći na slovopisnu čitkost.  Nakon čitanja i kritičkoga osvrta na napisani tekst učenici pišu završnu inačicu teksta. | | | govorenje i slušanje  slušanje  govorenje i slušanje  čitanje i slušanje  govorenje i slušanje  govorenje i čitanje  čitanje i pisanje  udžbenik  govorenje i slušanje | PID OŠ B.3.2.  uku C.2.3.  ikt A.2.1.  ikt A.2.2.  odr A.2.2.  OŠ LK C.3.2.  osr A.2.3.  osr A.2.4.  osr B.2.2.  uku A.2.3. | Književnost i stvaralaštvo OŠ HJ B.3.1.  Hrvatski jezik i komunikacija  OŠ HJ A.3.3.  Književnost i stvaralaštvo  OŠ HJ B.3.4. |
| PLAN PLOČE  Zašto lišće ujesen mijenja boju?  Zašto zimzelena stabla ujesen ne odbacuju iglice?  (misaona karta) | | | | | DOMAĆA ZADAĆA  Učenici će riješiti zadatke na 67. stranici u udžbeniku. | |
| Prijedlog za rad s učenicima s posebnim odgojno-obrazovnim potrebama | | | | | | |
| Učenici će sudjelovati u govornoj komunikaciji te crtati listopadno i zimzeleno stablo. | | Učenici mogu odabrati i zapisati riječi u pravopisni kutak. Neka to budu riječi u kojima učenici u razrednome odjelu imaju dvojbu (npr. lišće, mijenja, korijen, korijenje, ujesen, drveće, zimzelena, zamijeniti – zamjenjuje...). | | | | |