|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Jure Karakaš: *Božićna čestitka* | | | | | |
| CILJ SATA: Slušati/čitati i interpretirati pjesmu Jure Karakaša: *Božićna čestitka*. | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  OŠ HJ A.3.1. Učenik razgovara i koristi tekstove jednostavnih struktura.  OŠ HJ A.3.3. Učenik čita tekst i pronalazi važne podatke u tekstu.  OŠ HJ B.3.4.Učenik se stvaralački izražava prema vlastitome interesu potaknut različitim iskustvima i doživljajima književnoga teksta. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj razgovara s učenicima o Božiću i božićnim čestitkama: *Božić slavimo 25. prosinca. Kada pišemo čestitke? Na koji ih način možemo poslati?...*  Učiteljica/učitelj najavljuje čitanje pjesme *Božićna čestitka* Jure Karakaša na 110. stranici.  Učiteljica/učitelj izražajno čita najavljenu pjesmu ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje pjesme koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju pjesmu. Nakon čitanja učiteljica/učitelj postavlja učenicima pitanja: *Što se sve može zaželjeti za Božić? Komu upućuješ božićnu čestitku?*  Slijedi razgovor o suvremenome načinu slanja čestitaka SMS-om ili elektroničkom poštom. Tijekom razgovora bitno je istaknuti da i pri takvu čestitanju postoje pravila ponašanja.  Učenici zaključuju da pjesma ima dvije kitice/strofe. Svaka kitica ili strofa ima četiri stiha. Pronalaze u pjesmi rimu. Potaknuti pjesmom razgovaramo i o načinima na koje se pripremamo za slavlje Božića: čestitke i čestitanje; obiteljske obveze; adventski običaji; priča o dobrim ljudima i djelima; pripremanje skromnih darova; kolači (medenjaci, kiflice, paprenjaci); biti zajedno na Badnjak; božićne pjesme i božićno slavlje; božićno drvce; prisutnost Biblije i biblijskih tema.  Učenici čitaju i rješavaju zagonetke na 111. stranici. Nakon pronalaženja rješenja pokušat će sami osmisliti zagonetku. | | govorenje i slušanje  udžbenik  slušanje  čitanje i slušanje  govorenje i slušanje  govorenje i čitanje  udžbenik  čitanje i pisanje  udžbenik  govorenje i slušanje  čitane i pisanje | uku A.2.2.  ikt A.2.1.  ikt A.2.2.  uku A.2.4.  osr B.2.2.  uku A.2.4.  osr B.2.2.  osr A.2.1.  osr B.2.2.  osr A.2.1. | Hrvatski jezik i komunikacija  OŠ HJ A.3.1.  Književnost i stvaralaštvo  OŠ HJ B.3.2.  Hrvatski jezik i komunikacija  OŠ HJ A.3.3.  Književnost i stvaralaštvo  OŠ HJ B.3.4. |
| PLAN PLOČE  Jure Karakaš  Božićna čestitka  Božić slavimo 25. prosinca.  Tema je pjesme božićna čestitka.  Čestitku pišemo obitelji, prijateljima, dragim osobama.  Rima: tati – dati, zvijezda – gnijezda.  SMS i elektroničke čestitke pišu se jednako kao i one koje šaljemo poštom. | | | | DOMAĆA ZADAĆA  Učenici će riješiti 1. i 2. zadatak na 111. stranici. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će sudjelovati u govornoj komunikaciji na temu Božića ili proslave kojega drugog blagdana u obitelji. | | Učenici mogu osmisliti vlastitu zagonetku i pročitati je pred razredom.  Učenici mogu pročitati tekst i razgovarati o obiteljskim vrijednostima i porukama.  *Što obitelj i obiteljska slavlja čine jedinstvenima i neponovljivima?*  *To je posebnost onih koji čine obitelj – koji žive zajedno – djeca, roditelji, katkad bake i djedovi. Među njima su različiti odnosi i zbivanja koji su u svezi sa životnim porukama i vrijednostima što se prenose u jednoj obitelji. Djetetovi roditelji su te poruke primili od svojih roditelja, a oni od svojih. Tako se stvara skup generacijskih poruka koje čine obiteljsku tradiciju i njezino nasljeđe.* Maja Gabelica-Šupljika i Mirjana Milanović | | | |