|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: *Zašto neki ljudi imaju pjege?* | | | | | |
| CILJ SATA: Stvarati priču prema zadanome poticaju. | | | | | |
| ISHODI UČENJA:  **OŠ HJ A.3.4.** Učenik piše vođenim pisanjem jednostavne tekstove u skladu s temom.  OŠ HJ A.3.1. Učenik razgovara i koristi tekstove jednostavnih struktura.  OŠ HJ A.3.2. Učenik sluša tekst i prepričava sadržajposlušanoga teksta.  OŠ HJ B.3.1. Učenik povezuje sadržaj i temu književnogateksta s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. MOTIVACIJA  2. SITUACIJA USMENOGA JEZIČNOG IZRAŽAVANJA  3. ZADATCI ZA PRIMJENU ODREĐENOGA JEZIČNOG IZRAZA | Učiteljica/učitelj može unaprijed dogovoriti s jednom učenicom da joj na licu nacrta pjegice. Učenica će kasniti na nastavu i ući u učionicu nakon svih. Učiteljica/učitelj zamolit će učenike da promotre ima li na učenici što neobično. Slijedi razgovor o pjegicama.  Učiteljica/učitelj najavljuje čitanje teksta *Zašto neki ljudi imaju pjege?.*  Slijedi kratka analiza teksta: *Što smo doznali, koji ljudi najčešće imaju pjege? Zašto? Ljudi mogu biti različite boje kože. Znaš li koje? Što je svim ljudima na svijetu zajedničko? Jesu li različitosti loše?*  Važno je svakoga čovjeka, bez obzira na boju kože, vjeroispovijest, spol, dob, bolest i slično, poštovati, prihvaćati, ne vrijeđati i ne nanositi mu bol.  Učiteljica/učitelj najavljuje cilj sata: stvaranje zajedničke priče o toleranciji. Učenici svojim riječima opisuju pojam tolerancije. Učenicima se objašnjava taj pojam. (Tolerancija je poštovanje, prihvaćanje i uvažavanje različitosti. Toleranciju možemo naučiti. UNESCO, 1995.)  Učiteljica/učitelj učenicima objašnjava da će pisati sastavak te podsjeća da sastavak mora imati uvod, glavni dio i završetak, rečenice moraju biti jasne i međusobno povezane.  Događaj koji će opisati u sastavku može biti stvaran ili izmišljen.  Upute za vođeno pisanje:  − razumijevanje tuđih osjećaja  − svako je dijete vrijedno i voljeno  − poštovanje različitosti  − uvažavanje tuđih mišljenja i ponašanja  − dijete se ne smije osjećati manje vrijednim  − u komunikaciji je potrebno prilagoditi ton glasa i koristiti se pohvalama  − zabranjeno je izrugivanje, vrijeđanje, izazivanje straha i agresivno ponašanje.  Učenici pišu sastavak.  Učenici čitaju sastavke i raspravljaju o njima. | | govorenje i slušanje  udžbenik  slušanje  govorenje i slušanje  udžbenik  govorenje i slušanje  čitanje i pisanje  govorenje i slušanje | goo A.2.1.  goo A.2.2.  uku D.2.2.  uku C.2.4. | Hrvatski jezik i komunikacija  OŠ HJ A.3.1.  OŠ HJ A.3.2.  Hrvatski jezik i komunikacija  OŠ HJ A.3.4.  Književnost i stvaralaštvo  OŠ HJ B.3.1. |
| PLAN PLOČE  Zašto neki ljudi imaju pjege?  Različitost nas čini bogatijima.  − razumijevanje tuđih osjećaja  − svako je dijete vrijedno i voljeno  − poštivanje različitosti  − uvažavanje tuđih mišljenja i ponašanja  − dijete se ne smije osjećati manje vrijednim  − u komunikaciji je potrebno prilagoditi ton glasa i koristiti se pohvalama  − zabranjeno je izrugivanje, vrijeđanje, izazivanje straha i agresivno ponašanje | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će čitati pjesmu:  učenički rad, Bruno Šlogar, OŠ Pavao Belas, Brdovec.  *Posebna osoba*  *On je posebna osoba u mojem životu,*  *on je za mene dobitak na lotu.*  *Uz njega svaki moj je dan*  *tako lijep, tako čaroban.*  *Za mene se najviše brine,*  *za mene bi prešao i preko najviše planine.*  *Nadam se da znate tko je osoba ta.*  *On je moj najdraži tata!* | | Učenici će čitati pjesmu i komentirati:  učenički rad, Luka Lukačević, OŠ Vukovina.  *Moj dom*  *Moj dom ptičje je gnijezdo,*  *puno topline i ljubavi.*  *Moj dom sigurna je luka,*  *u koju se uvijek mogu vratiti.*  *Moj dom čuvar je ognjišta*  *koje su moji predci zapalili.*  *To je velika knjiga*  *o životu moje obitelji,*  *moje domovine.*  *S ljubavlju je otvaram i čitam.*  *U njoj uvijek nove vrijednosti pronalazim.* | | | |