|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Zlatko Krilić: *Ivana* | | | | | |
| CILJ SATA: Slušati/čitati i interpretirati priču Zlatka Krilića: *Ivana.* | | | | | |
| ISHODI UČENJA:  **OŠ HJ B.3.2.** Učenik čita književni tekst i uočava pojedinosti književnoga jezika.  **OŠ HJ B.3.4.** Učenik se stvaralački izražava prema vlastitome interesu potaknut različitim iskustvima i doživljajima književnoga teksta.  OŠ HJ A.3.2. Učenik sluša tekst i prepričava sadržaj poslušanoga teksta.  OŠ HJ A.3.3. Učenik čita tekst i pronalazi važne podatke u tekstu.  OŠ HJ B.3.1. Učenik povezuje sadržaj i temu književnogateksta s vlastitim iskustvom. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Učiteljica/učitelj razgovara s učenicima o Danu zaljubljenih. Učenici iskazuju vlastito poimanje ljubavi, simpatije.  Učiteljica/učitelj najavljuje čitanje priče Zlatka Krilića: *Ivana*.  Učiteljica/učitelj izražajno čita najavljenu priču ili ju reproducira sa zvučne čitanke na poveznici <https://hr.izzi.digital/DOS/15893/20671.html>.  Učenicima se omogućuje kratko vrijeme kako bi doživljaje i asocijacije koji su se pojavili za vrijeme slušanja priče misaono i emocionalno oblikovali u prve iskaze.  Učenici objavljuju svoje doživljaje priče koji su se pojavili za vrijeme slušanja. Učiteljica/učitelj usmjerava iskaze i razmišljanja na temelju kojih će razgovarati i raspravljati.  Učenici čitaju priču naglas. Nakon čitanja učiteljica/učitelj vođenim pitanjima usmjerava interpretaciju priče predloženim pitanjima iz udžbenika (str. 18): *Tko su glavni likovi u priči? Odredi uvod, glavni dio i završetak. Izdvoji dijelove teksta koji ukazuju da je dječak zaljubljen u Ivanu. Kako je privlačio njezinu pozornost? Zašto je odabrao neprimjerene načine privlačenja pozornosti? Gdje je i kada došlo do nesporazuma i nezgode? Tko se u tekstu komu sviđa? Kako su se ponašali u dvorištu, a kako u učionici? Izdvoji rečenice koje se ponavljaju. Koja je od riječi neprimjerena u kulturnoj komunikaciji?*  O kojemu osjećaju govori ova priča?  Učenici odgovaraju na pitanja (1. − 4. zadatak, str. 18).  Dana 14. veljače obilježavamo Valentinovo – Dan zaljubljenih. Pišemo poruke osobama koje volimo. Možemo pisati prijateljima, simpatijama... Možemo im darovati i pjesmu.  Pročitajte kako pjesnik razmišlja o pisanju pjesme:  Zvonimir Balog  *Pjesmu treba početi*  *Pjesmu treba početi*  *Iz neba pa u rebra.*  *U njoj ne mora biti*  *Sve od srebra,*  *Nije pjesma pribor za jelo.*  *Ona mora imati vašu dušu*  *A svoje luckasto tijelo.*  *Pjesma može početi*  *I od svršetka,*  *U njoj tjedan može*  *Početi od petka.*  *Pjesma je pjesma*  *Ako ste je stavili i naglavce,*  *Sve u njoj izokrenuli.*  *Što onda, kažu li da ste skrenuli?*  *Imati svoju pjesmu u životu*  *To je glavnije*  *Nego ići što ravnije.* | | govorenje i slušanje  udžbenik  slušanje  govorenje i slušanje  čitanje i slušanje  govorenje i slušanje  čitanje i pisanje  udžbenik  čitanje i govorenje | osr A.2.2.  osr A.2.3.  uku A.2.1.  ikt A.2.1.  ikt A.2.2.  osr A.2.2.  osr A.2.3.  uku A.2.1.  osr A.2.2.  osr A.2.3.  uku A.2.1. | Hrvatski jezik i komunikacija OŠ HJ B.3.4.  Hrvatski jezik i komunikacija OŠ HJ A.3.2.  Književnost i stvaralaštvo  OŠ HJ B.3.2. OŠ HJ B.3.1.  Hrvatski jezik i komunikacija OŠ HJ A.3.2.  OŠ HJ A.3.3.  Hrvatski jezik i komunikacija OŠ HJ A.3.2.  OŠ HJ A.3.3. |
| PLAN PLOČE  Zlatko Krilić  Ivana  Priča govori o simpatiji između dječaka i djevojčice.  Dječak je za iskazivanje simpatija odabrao neprimjereno ponašanje.  Djevojčica dječaku upućuje ružne riječi.  Dječak i djevojčica skrivaju svoje simpatije pred prijateljima. | | | | DOMAĆA ZADAĆA  Učenici će riješiti od 5. do 8. zadataka na 19. stranici. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenici će čitati pjesmu *Pisanje*, učenički rad: Sara Gregurin. | | Učenici će čitati pjesmu (učenički rad) koja ih može potaknuti na samostalno stvaranje pjesme.  Sara Gregurin, OŠ Antuna Augustinčića, Zaprešić  *Pisanje*  *Napisati pjesmu nije tek tako!*  *Misliš: nije teško! A nije ni lako!*  *Tražim riječi, boli me glava.*  *Koja će riječ biti prava?*  *Prvu riječ u stih stavim,*  *drugu važno zaboravim.*  *Još jednu riječ brzo dopišem,*  *a onda sve ponovo izbrišem.*  *Dosta mi je ovog više!*  *Tko još pjesme piše?*  *Sigurno to neću ja.*  *Nek to radi pjesnik koji zna!* | | | |