|  |  |  |  |
| --- | --- | --- | --- |
| osnovna škola: | | školska godina: | |
| učiteljica/učitelj: | razred: 3. | nadnevak: | redni broj sata: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | |
| NASTAVNA JEDINICA: | **Dubravko Horvatić: *Grički top*** | | |
| CILJ SATA: | Razvijati, interpretirati i vrednovati književni tekst radi osobnoga razvoja, stjecanja i razvijanja stanja i stavova te vlastitoga stvaralaštva.  Razvijati stvaralačko izražavanje potaknuto različitim iskustvima i doživljajima književnoga teksta. | | |
| ISHODI UČENJA: | OŠ HJ A.3.1. Učenik razgovara i govori tekstove jednostavne strukture.  OŠ HJ A.3.2. Učenik sluša tekst i prepričava sadržaj poslušanoga teksta.  OŠ HJ A.3.3. Učenik čita tekst i pronalazi važne podatke u tekstu.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočava pojedinosti književnoga jezika.  OŠ HJ B.3.4. Učenik se stvaralački izražava prema vlastitome interesu potaknut  različitim iskustvima i doživljajima književnoga teksta.  OŠ HJ C.3.1. Učenik pronalazi podatke koristeći se različitim izvorima primjerenima  dobi učenika. | | |
| NASTAVNE METODE: | dijaloške metode, metoda usmenoga izlaganja, metoda rada na književnome tekstu; komunikacijsko-funkcionalni pristup | | |
| OBLICI NASTAVE: | frontalni, individualni, rad u skupini | | |
| NASTAVNI IZVORI, SREDSTVA I POMAGALA: | lektirna knjiga: *Grički top*, ploča, kreda, nastavni listić | | |
| KORELACIJA: | Priroda i društvo (prošlost domovine i zavičajnoga kraja, crta vremena) | | |
| MEĐUPREDMETNE TEME: | **1. Osobni i socijalni razvoj**  2. Zdravlje, sigurnost i zaštita okoliša  **3. Učiti kako učiti**  4. Poduzetništvo  **5. Uporaba informacijske i komunikacijske tehnologije**  6. Građanski odgoj i obrazovanje | | |

|  |  |
| --- | --- |
| PLAN PLOČE  Dubravko Horvatić   Grički top  − zbirka 20 legendi o postanku naselja, o nastajanju imena gradova, o ratovima i njihovim junacima i lijepim djevojkama  TEMA: kako su Zagrepčani potjerali Osmanlije  LIKOVI: Zagrepčani, Hasan-paša Predojević  MJESTO RADNJE: Grič, kula Lotrščak, desna obala Save  VRIJEME RADNJE: kraj 16. st., 22. 6. 1593.  POUKA: Domovina se mora čuvati i braniti. | Dubravko Horvatić rođen je u Zagrebu 9. prosinca 1939., a umro 20. svibnja 2004. godine. Završio je Klasičnu gimnaziju, a na Filozofskome fakultetu studirao je komparativnu književnost i povijest umjetnosti. Bio je član Društva književnika Hrvatske i ujedno postao i njegov tajnik. Nekoliko dječjih časopisa našlo se tijekom godina pod njegovom uredničkom palicom. Među najpoznatija djela ubrajamo: Stanari u slonu, Junačina Mijat Tomić, Grički top…  Pisao je radove za djecu, eseje, putopise, kritike, pjesme i novele koje možemo pronaći prikupljene u preko 50 knjiga. Djela su mu zasad doživjela prijevode na 25 svjetskih jezika. Osvajač je nagrada Ivane Brlić-Mažuranić, Miroslav Krleža i nagrade Tin Ujević. Jednako tako postoji i nagrada koja nosi njegovo ime i dodjeljuje se od 2006. godine. |

|  |  |  |
| --- | --- | --- |
| TIJEK NASTAVNOGA SATA | ISHODI | oblik rada |
| MOTIVACIJA  \*Obradu ovoga književnog djela obavezno planirati nakon što učenici usvoje pojmove *prošlost, sadašnjost, budućnost, desetljeće, stoljeće, vremenska crta, zavičaj u prošlosti* (korelacija s Prirodom i društvom).  Učenici su podijeljeni u nekoliko skupina, zadatak je za svaku skupinu isti: potrebno je navedene događaje napisati pravilnim i točnim redoslijedom njihova odvijanja i pokraj njih navesti vremensko razdoblje u kojemu su se odvijali. Na taj će način učenici unutar skupine, svatko za sebe, izraditi svoju lentu (crtu) vremena za prvih 10 godina (nastavni listić i uputa u prilogu). | OŠ HJ B.3.4.  PID OŠ A.3.2.  osr A.2.3.  uku D.2.2. | rad u skupini |
| NAJAVA I LOKALIZACIJA KNJIŽEVNOGA DJELA  Učiteljica/učitelj usmeno iznosi i objašnjava što je legenda: *legende su kraće priče koje govore o nastanku nekoga mjesta, o podrijetlu imena grada ili mjesta, o ratnim sukobima, o junacima ili glasovitim ljepoticama. Pripovjedač u legendi prikazujući bajkovite i nestvarne likove i događaje, želi poučiti i o nečemu obavijestiti čitatelja. Legende se temelje na usmenoj predaji, ali su jednako tako plod pripovjedačeve mašte i potpuno su nepouzdane kao povijesni izvor.*  (Učenici ovaj dio sata mogu raditi i samostalno koristeći se digitalnim tehnologijama.)  Učiteljica/učitelj najavljuje obradu legende *Grički top* koju je napisao Dubravko Horvatić; zapisuje naslov i autora na ploču, a učenici u pisanke.  *Ova zbirka legendi sadrži 20 legendi, a naslov je dobila po jednoj od njih, po legendi o Gričkome topu.*  Učiteljica/učitelj pita učenike znaju li koju su lektiru istoga autora čitali u 2. razredu (*Stanari u slonu*) i postavlja im problemsko pitanje: *Tko se sukobljava u ovoj legendi?* | ikt A.2.3.  OŠ HJ A.3.1. | frontalni |
| INTERPRETATIVNO ČITANJE  Učiteljica/učitelj interpretativno čita legendu poštujući vrednote govorenoga jezika i tako pridonosi dinamici i izražajnosti teksta. | OŠ HJ A.3.2. | frontalni |
| EMOCIONALNO-INTELEKTUALNA STANKA I OBJAVLJIVANJE DOŽIVLJAJA  Objavljivanjem doživljaja prepoznajemo kakva je bila učenikova recepcija teksta i kakve je dojmove i asocijacije stvorio na temelju teksta; učenicima je dopušten spontan i autentičan izričaj.  Učenici odgovaraju na problemsko pitanje: *Tko se sukobljava u ovoj legendi?* | OŠ HJ B.3.1. | frontalni |
| INTERPRETACIJA  Učenici čitaju legendu po dijelovima i traže značenje riječi koje su im nepoznate (primjerice, *Osmanlije* − Turci, *beglerbeg* − vrhovni zapovjednik, *meziti* − jesti uz piće, *zurla* − svirala, *kopun* − pijetao, *aga* − zapovjednik turske plaćene vojske, *beg* − turski plemić...).  Učiteljica/učitelj vođenim razgovorom potiče učenike na analizu priče: *Kada su Turci željeli pokoriti hrvatsko kraljevstvo? Kakvi su bili ratnici? Što je ostajalo nakon njihovih pohoda? Što su radili u taboru? Jesu li Zagrepčani bili spremni za bitku s Osmanlijama? Što su poduzimali? Otkud je stigao top? Što znači da je bio dalekometan? Jesu li Zagrepčani znali dokud će odletjeti topovska kugla? Koje su povijesne posljedice toga čina? Kako se taj događaj i danas obilježava? Kakve osobine ima Hasan-paša, a kakve Zagrepčani?*  Učenici se i dalje nalaze u istim skupinama kao i na početku sata i dobivaju nastavni listić sličan onomu za motivaciju, ali s drukčijim zadatkom: potrebno je navedene događaje napisati pravilnim i točnim redoslijedom njihova odvijanja i pokraj njih navesti vremensko razdoblje kad su se odvijali, ali za legendu *Grički top* (služe se knjigom). | OŠ HJ C.3.1.  OŠ HJ A.3.3.  OŠ HJ A.3.1.  osr B.2.2.  osr B.2.4.  uku D.2.2. | frontalni  rad u skupini |
| SINTEZA  Učenici objavljuju rezultate.  Uz pomoć učiteljice/učitelja utvrđuju se činjenice i stvara plan ploče: *Kako je događaj iz prošlosti utjecao na život Zagrepčana danas? Kako danas na zvuk topa reagiraju Zagrepčani, a kako turisti? Što je u ovoj legendi povijesni podatak, a što je nestvarno?*  O čemu govori legenda? (Tema: kako su Zagrepčani potjerali Osmanlije)  Tko su likovi? (Likovi: Zagrepčani, Hasan-paša Predojević)  Gdje se radnja događa? (Mjesto radnje: Grič, kula Lotrščak, desna obala Save)  Kad se radnja događa: (Vrijeme radnje: kraj 16. st., 22. 6. 1593.)  Što nam legenda poručuje? (Pouka: Domovina se mora braniti i čuvati.)  Učenici zapisuju plan ploče. | OŠ HJ B.3.2. | frontalni |
| PROVJERA  Učenici rješavaju nastavni listić za provjeru. | osr A.2.3. | individualni |
| STVARALAČKI RAD  − Pronađi u legendi opis prirode toga znamenitog dana.  − Odgovori što bi promijenila/promijenio u legendi da možeš.  − Zapiši što bi se dogodilo da top nije opalio.  − Pročitaj ostale legende iz zbirke. | OŠ HJ B.3.4.  uku D.2.2. | individualni |

|  |
| --- |
| **NASTAVNI LISTIĆ – MOTIVACIJA** |
| LENTA VREMENA: MOJIH 10 GODINA  Zadatak: Razmisli o važnim događajima koji su se odigrali u tvome životu. Neki od tih događaja navedeni su na početku zadatka. Tvoj je zadatak:   * na prazne crte napiši te događaje redoslijedom kojim su se odvijali * s lijeve strane zapiši godinu, mjesec, godišnje doba ili točan datum kad su se ti događaji odigrali * pojedine događaje možeš oslikati.   SLAVIM 7. ROĐENDAN, KRENULA/KRENUO SAM U VRTIĆ, SLAVIM 1. ROĐENDAN, NAUČILA/NAUČIO SAM ČITATI I PISATI, PROHODALA/PROHODAO SAM, SLAVIM 10. ROĐENDAN, KREĆEM U 1. RAZRED, ZNAM PRESKAKATI VIJAČU, ZNAM VOZITI BICIKL, KREĆEM U DJEČJI VRTIĆ  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  |  |  |  |  | | --- | --- | --- | --- | --- | |  |  |  |  |  | |

|  |
| --- |
| **NASTAVNI LISTIĆ – RAD U SKUPINI** |
| LENTA VREMENA: GRIČKI TOP  Zadatak: Razmisli o važnim događajima koji su se odigrali u priči. Neki od tih događaja navedeni su na početku zadatka. Tvoj je zadatak:   * na prazne crte napiši te događaje redoslijedom kojim su se odvijali * s lijeve strane zapiši godinu, godišnje doba, doba dana, nadnevak kad su se ti događaji odigrali (pronađi u priči) * pojedine događaje možeš oslikati.   TURCI DOLAZE NA DESNU OBALU SAVE, OPSJEDANJE SISKA, BITKA KOD SISKA, GRIČKI TOP PUCA I DANAS, HASAN-PAŠA RUČA, OSMANLIJE ODLUČE ZAUZETI HRVATSKO KRALJEVSTVO, DALEKOMETNI TOP DOLAZI U ZAGREB  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  |  |  |  |  | | --- | --- | --- | --- | --- | |  |  |  |  |  | |

|  |
| --- |
| **NASTAVNI LISTIĆ – PROVJERA** |
| 1. S kule Lotrščak oglasi se top svakoga dana u: 2. ponoć 3. podne 4. zoru. 5. Grički top nalazi se u: 6. Zadru 7. Zagrebu 8. Sisku. 9. Osmanlije su krajem 16. st. odlučile: 10. pokoriti Mađarsku 11. zauzeti hrvatsko kraljevstvo 12. zauzeti Austriju. 13. Vođa Turaka zvao se: 14. Paša-San 15. Hasan-paša Predojević 16. Begler-beg. 17. Turci su se utaborili na: 18. lijevoj obali Save 19. desnoj obali Save 20. na gričkim zidinama. 21. Zagrepčani su iz Austrije nabavili: 22. tornado 23. top 24. raketu. 25. Top je puknuo za vrijeme: 26. ručka 27. večere 28. doručka. 29. Hasan-paša Predojević bio je: 30. hrabar i plemenit 31. pohlepan i prestrašen 32. oprezan i pobjednik. 33. Tursko napredovanje zaustavila je: 34. pobjeda kod Siska 35. pobjeda u Zagrebu 36. pobjeda u Austriji. 37. Odredi tijek događaja.   \_\_\_\_\_ Grički top puca i danas  \_\_\_\_\_ Turci bježe prema Sisku  \_\_\_\_\_ Top dolazi u Zagreb  \_\_\_\_\_ Top gađa turski tabor točno u podne  \_\_\_\_\_ Turci dolaze na desnu obalu Save  \_\_\_\_\_ Bitka kod Siska  \_\_\_\_\_ Sjećanje na prošlost |