|  |  |  |  |
| --- | --- | --- | --- |
| osnovna škola: | | školska godina: | |
| učiteljica/učitelj: | razred: 3. | nadnevak: | redni broj sata: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | |
| NASTAVNA JEDINICA: | **Frank Lyman Baum: *Čarobnjak iz Oza*** | | |
| CILJ SATA: | Razvijati, interpretirati i vrednovati književni tekst radi osobnoga razvoja, stjecanja i razvijanja stanja i stavova te vlastitoga stvaralaštva.  Razvijati potrebu za čitanjem književnih tekstova i pozitivan stav prema čitanju iz potrebe i užitka. | | |
| ISHODI UČENJA: | OŠ HJ A.3.1. Učenik razgovara i govori tekstove jednostavne strukture.  OŠ HJ A.3.2. Učenik sluša tekst i prepričava sadržaj poslušanoga teksta.  OŠ HJ A.3.3. Učenik čita tekst i pronalazi važne podatke u tekstu.  OŠ HJ A.3.5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočava pojedinosti književnoga jezika.  OŠ HJ B.3.4. Učenik se stvaralački izražava prema vlastitome interesu potaknut  različitim iskustvima i doživljajima književnoga teksta. | | |
| NASTAVNE METODE: | dijaloške metode, metoda usmenoga izlaganja, metoda rada na književnome tekstu; komunikacijsko-funkcionalni pristup | | |
| OBLICI NASTAVE: | frontalni, rad u skupini, individualni | | |
| NASTAVNI IZVORI, SREDSTVA I POMAGALA: | lektirna knjiga: *Čarobnjak iz Oza*, ploča, kreda, nastavni listići | | |
| KORELACIJA: | unutarpredmetna (Kultura i mediji: gledanje filma), Likovna kultura (ilustracija lektire), Glazbena kultura (uglazbljivanje čarolija) | | |
| MEĐUPREDMETNE TEME: | **1. Osobni i socijalni razvoj**  2. Zdravlje, sigurnost i zaštita okoliša  **3. Učiti kako učiti**  4. Poduzetništvo  **5. Uporaba informacijske i komunikacijske tehnologije**  **6. Građanski odgoj i obrazovanje** | | |

|  |  |
| --- | --- |
| PLAN PLOČE  Frank Lyman Baum  Čarobnjak iz Oza  − fantastični dječji roman s elementima bajke  TEMA: Dorothyne pustolovine u zemlji Oza  GLAVNI LIKOVI: djevojčica Dorothy, Strašilo, Limeni Drvosječa, Plašljivi Lav  SPOREDNI LIKOVI: čarobnjak iz Oza, vještice, Žvakači, kalidahi, krilati majmuni, tetak Henry, teta Ema  MJESTO RADNJE: Kansas, zemlja Oz  POUKA: Hrabrost, ljubav i pamet najvažnije su u životu.  Ono što želiš, često već imaš, samo to ne znaš. | Lyman Frank Baum američki je pisac rođen 1856. Podrijetlo mu je miješano: njemačko, škotsko-irsko i englesko. Bio je sedmo od devetero djece. U životu se bavio novinarstvom, dramom i pisanjem knjiga za djecu i mlade. Godine 1900. objavio je knjigu koja ga je proslavila i postala jedna od najčitanijih knjiga za djecu. Radi se o djelu Čarobnjak iz Oza.Do danas je ta knjiga doživjela prijevod na gotovo sve svjetske jezike. O čudesnoj zemlji Oz napisao je još 13 knjiga nakon velikoga hita.  Lyman Frank Baum umire 1919. u Hollywoodu. Nakon njegove smrti knjiga je ekranizirana u istoimeni film 1939. sa Judy Garland u glavnoj ulozi. Napisao je ukupno 55 romana, 83 kratke priče, 200 pjesama. Mnogo je puta želio svoja djela postaviti na kazališne daske i ekranizirati. U svojim je radovima predvidio medije poput TV-a, laptopa i bežičnoga telefona. |

|  |  |  |  |
| --- | --- | --- | --- |
| TIJEK NASTAVNOGA SATA | ISHODI | oblik rada | |
| MOTIVACIJA  Učiteljica/učitelj učenike motivira razgovorom: *Jeste li putovali u neko nepoznato mjesto, grad, zemlju? Ako jeste, kako ste se osjećali? Što ste vidjeli? Ako niste, kamo biste voljeli otputovati? S kim? Što biste tamo željeli vidjeti? Što biste učinili da se više ne možete vratiti u svoj dom? Što biste sve bili spremni učiniti da se vratite? Zamislite da vas čarobnjak može vratiti, biste li to od njega tražili? Biste li tražili što drugo? Što to?* | OŠ HJ A.3.1.  osr A.2.1. | frontalni | |
| IZRAŽAVANJE DOŽIVLJAJA  Učiteljica/učitelj učenicima pokazuje književno djelo *Čarobnjak iz Oza* i potiče ih na izražavanje dojmova o njemu: *Kako vam se svidjelo ovo djelo? Što je u njemu posebno i drukčije? Jeste li imali poteškoća pri čitanju? Kako ste doživjeli Dorothyno putovanje? Koje ste događaje ili misli najviše zapamtili?* | OŠ HJ A.3.1.  osr A.2.2. | frontalni | |
| NAJAVA I LOKALIZACIJA KNJIŽEVNOGA DJELA  Učiteljica/učitelj učenicima najavljuje zajedničku interpretaciju djela Lymana Franka Bauma: *Čarobnjak iz Oza.*  Na ploču zapisuje naslov i ime i prezime autora, a učenici u svoje pisanke.  Učiteljica/učitelj učenicima navodi neke zanimljivosti iz autorove biografije, a zatim razgovaraju o vrsti književnoga djela (fantastični roman – jer se u njemu zbivaju nerealni, nemogući događaji i pojavljuju nestvarni likovi; dječji roman – jer je u njemu glavni lik djevojčica i zbivaju se događaji u kojima ona sudjeluje; moderna bajka – jer ima vještica i čarobnjaka).  Zaključuju da je *Čarobnjak iz Oza* fantastični dječji roman s elementima bajke (... priča o čudesnome čarobnjaku iz Oza napisana je samo za zabavu današnje djece. Ona nastoji biti moderna bajka u kojoj su zadržana čuda i radosti, a izostavljene patnje i more…). | OŠ HJ B.3.1.  goo A.2.1. | frontalni | |
| INTERPRETACIJA  Vođenim razgovorom učiteljica/učitelj potiče učenike na interpretaciju romana u cijelosti; ako učenici ne znaju odgovor na koje pitanje, može im se pročitati ulomak u kojemu će prepoznati odgovor.  *Gdje je i s kim živjela Dorothy? Što se dogodilo jednoga dana? Gdje se Dorothy probudila?* (U zemlji Žvakača.) *Zašto su je stanovnici smatrali čarobnicom? Zašto je Dorothy krenula u Smaragdni grad? Kakvim je opekama bio popločen put do grada? Što je imala na nogama? Koga je sve Dorothy srela na svome putu? Zašto su oni krenuli do čarobnjaka? Kako su prešli provaliju prvi put?* (Lav ih je prenio na leđima.) *Kako su je prešli drugi put?* (Limeni Drvosječa oborio je drvo.) *Tko se sjetio tih rješenja?* (Strašilo.) *Što to dokazuje o njemu?* (Da nije bez mozga, da je domišljat.) *Zašto su makovi opasni? Tko je spasio Lava? Što je čarobnjak tražio od svih? Jesu li oni ispunili svoj zadatak? Kako je Dorothy sredila Zlu vješticu od Zapada?* (Polila ju je vodom.) *Tko je bio Oz ustvari? Objasni je li čarobnjak iz Oza uistinu pomogao Strašilu, Limenom Drvosječi i Plašljivom Lavu.* (Nije, oni su samo mislili da to nešto nemaju, a ustvari su imali, samo su to trebali shvatiti.) *Tko je na kraju pomogao Dorothy da se vrati u Kansas? Što je na kraju bilo sa Strašilom, Limenim Drvosječom i Plašljivim Lavom?*  Učiteljica/učitelj učenike dijeli u tri skupine; svaka skupina bira predstavnika i dobiva različite nastavne listiće:  1. skupina rješavat će zadatke u kojima će povezati događaje s mjestom radnje.  2. skupina rješavat će zadatke o izgledu i osobinama glavnih likova.  3. skupina rješavat će zadatke o izgledu i osobinama sporednih likova.  4. skupina rješavat će zadatke o poukama književnoga djela. | OŠ HJ A.3.2.  OŠ HJ A.3.1.  uku D.2.2.  OŠ HJ B.3.2.  OŠ HJ A.3.3.  uku A.2.1. | frontalni  rad u skupini | |
| SINTEZA  Predstavnici skupina izvješćuju o rezultatima rada svoje skupine.  Uz pomoć učiteljice/učitelja usustavljuju sadržaje i zapisuju plan ploče. | OŠ HJ A.3.1. | frontalni | |
| STVARALAČKI RAD  − Na satu Likovne kulture ilustrirajte likove, najzanimljivije događaje, mjesta radnje.  − Na satu Glazbene kulture uglazbi čarolije iz knjige.  − Pogledajte igrani film: *Čarobnjak iz Oza* i zatim provedite provjeru čitanja književnoga djela i gledanja filma u kojoj će se usporediti sličnosti i razlike. | OŠ LK A.3.1.  OŠ GK B.3.4.  uku A.2.2.  OŠ HJ B.3.4.  goo B.2.1.  ikt A.2.1. |  | |
| JEZIK  U poglavlju *Vihor* pronađi opis mjesta u kojemu je živjela Dorothy, u poglavlju *Razgovor sa Žvakačima* pronađi opis te zemlje, u poglavlju *Bajni Smaragdni grad čarobnjaka iz Oza* pronađi opis toga grada. Iz tih opisa prepiši imenice, glagole i pridjeve. | OŠ HJ A.3.5. | individualni | |
| **SAMOSTALNA INTERPRETACIJA – 1. skupina: POVEZANOST DOGAĐAJA S MJESTOM RADNJE** | | | |
| 1. U lijevome stupcu nabrojena su mjesta radnje redoslijedom kao i u priči. Tvoj je zadatak prelistati knjigu, prisjetiti se i zapisati događaje koji su se odvili na tome mjestu.  |  |  | | --- | --- | | MJESTO RADNJE | DOGAĐAJ | | Kansas |  | | zemlja Žvakača |  | | polje, šuma |  | | polje makova |  | | Smaragdni grad |  | | zemlja Zle vještice od Zapada |  | | Smaragdni grad |  | | Zemlja prstenjaka, Glindin dvorac |  | | Kansas |  | | | | |

|  |
| --- |
| **SAMOSTALNA INTERPRETACIJA – 2. skupina: IZGLED I OSOBINE GLAVNIH LIKOVA** |
| 1. Glavni su likovi: \_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_.   1. Sporedni su likovi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.   1. U poglavlju *Dorothy spašava Strašilo* pronađi opis Strašila, prepiši ga i ilustriraj.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  |  | | --- | --- | | STRAŠILO | LIMENI DRVOSJEČA |  1. Ilustriraj Limenoga Drvosječu onako kako ga zamišljaš. 2. Pridruži svakomu liku njegove osobine. Pomoći će ti riječi u okviru. (Pazi, neke osobine ne pripadaju nikomu!)   DOROTHY: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  STRAŠILO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  LIMENI DRVOSJEČA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PLAŠLJIVI LAV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  | | --- | | hvalisava, pristojna, snalažljiv, zloban, dobronamjerna, lijena, strašljiv, želi pomoći, osjećajan, ohol, dosjetljiv, uporna, nespretan, požrtvovan, draga, domišljat, razumno hrabar, pametan, mudar, brižan, strpljiva, stidljiv | |
| **SAMOSTALNA INTERPRETACIJA – 3. skupina: IZGLED I OSOBINE SPOREDNIH LIKOVA** |
| 1. Glavni su likovi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. 2. Sporedni su likovi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.   1. U poglavlju *Razgovor sa Žvakačima* pronađi opis Žvakača i ilustriraj prema tome opisu.  |  | | --- | | ŽVAKAČI |  1. U poglavlju *Bajni Smaragdni grad čarobnjaka Oza* pronađi četiri različita opisa čarobnjaka i u odgovarajuća polja ilustriraj ga prema tim opisima ili prepiši rečenice koje ga opisuju.  |  |  | | --- | --- | | KAKO JE OZA VIDJELA DOROTHY | KAKO JE OZA VIDJELO STRAŠILO | | KAKO JE OZA VIDIO LIMENI DRVOSJEČA | KAKO JE OZA VIDIO PLAŠLJIVI LAV |  1. Četiri su vještice bile u Smaragdnoj zemlji. Napiši kakve su bile:   Vještica od Sjevera i Vještica od Juga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vještica od Istoka i Vještica od Zapada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.   1. Navedi osobine čarobnjaka iz Oza.   ČAROBNJAK IZ OZA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| **SAMOSTALNA INTERPRETACIJA – 4. skupina: POUKA** |
| 1. Pažljivo pročitaj što je Dorothy rekla o svome domu.   ... *Mi ljudi od krvi i mesa radije živimo u svom domu, ma kako on bio jadan i skroman, nego u bilo kojoj drugoj zemlji, čak i kad je ovako lijepa. Nema mjesta do svog doma*...  Slažeš li se ili ne s Dorothy? Objasni svoje mišljenje.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Pročitaj što je najvažnije Strašilu, Limenomu Drvosječi i Plašljivomu Lavu.   ... *Pamet je jedino što vrijedi na svijetu, bez obzira na to jesi li vrana ili čovjek...*  *... spoznao sam da je najveći gubitak kojeg sam pretrpio upravo taj što sam ostao bez srca...*  *... moj je život jednostavno nepodnošljiv bez trunke hrabrosti...*  Sad napiši što ti misliš da je važnije: imati srce, hrabrost ili mozak. Objasni svoj odabir.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Pročitaj mudre savjete čarobnjaka Oza Strašilu, Limenomu Drvosječi i Plašljivomu Lavu.   ... *Svakog dana nešto naučiš. Malo dijete ima mozak, ali ne zna mnogo. Samo iskustvo donosi znanje. Što dulje budeš živio, bit ćeš sve iskusniji...*  *... Nema toga živog bića koje se ne boji opasnosti. Prava hrabrost je u tome da se suočiš s opasnošću, premda se bojiš...*  *... mislim da si u krivu što želiš srce. Ono ljude veoma unesrećuje...*  Odredi pouku ovoga književnog djela.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |