|  |  |  |  |
| --- | --- | --- | --- |
| osnovna škola: | | školska godina: | |
| učiteljica/učitelj: | razred: 3. | nadnevak: | redni broj sata: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | |
| NASTAVNA JEDINICA: | **Luko Paljetak: *Miševi i mačke naglavačke*** | | |
| CILJ SATA: | Razvijati, interpretirati i vrednovati književni tekst radi osobnoga razvoja, stjecanja i razvijanja stanja i stavova te vlastitoga stvaralaštva.  Razvijati potrebu za čitanjem književnih tekstova i pozitivan stav prema čitanju iz potrebe i užitka.  Razvijati stvaralačko izražavanje potaknuto različitim iskustvima i doživljajima književnoga teksta. | | |
| ISHODI UČENJA: | OŠ HJ A.3.1. Učenik razgovara i govori tekstove jednostavne strukture.  OŠ HJ A.3.2. Učenik sluša tekst i prepričava sadržaj poslušanoga teksta.  OŠ HJ A.3.3. Učenik čita tekst i pronalazi važne podatke u tekstu.  OŠ HJ A.3.5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  OŠ HJ B.3.1. Učenik povezuje sadržaj i temu književnoga teksta s vlastitim iskustvom.  OŠ HJ B.3.2. Učenik čita književni tekst i uočava pojedinosti književnoga jezika.  OŠ HJ B.3.4. Učenik se stvaralački izražava prema vlastitome interesu potaknut  različitim iskustvima i doživljajima književnoga teksta. | | |
| NASTAVNE METODE: | dijaloške metode, metoda usmenoga izlaganja i objašnjavanja, metoda rada na tekstu; komunikacijsko-funkcionalni pristup | | |
| OBLICI NASTAVE: | frontalni, individualni | | |
| NASTAVNI IZVORI, SREDSTVA I POMAGALA: | lektirna knjiga: *Miševi i mačke naglavačke*, ploča, kreda, nastavni listići | | |
| KORELACIJA: | Glazbena kultura (slušanje uglazbljenih pjesama Luke Paljetka) | | |
| MEĐUPREDMETNE TEME: | **1. Osobni i socijalni razvoj**  2. Zdravlje, sigurnost i zaštita okoliša  **3. Učiti kako učiti**  4. Poduzetništvo  **5. Uporaba informacijske i komunikacijske tehnologije**  6. Građanski odgoj i obrazovanje | | |

|  |  |
| --- | --- |
| PLAN PLOČE  Luko Paljetak  Miševi i mačke naglavačke  − zbirka šaljivih pjesama za djecu  Šaljiva pjesma na smiješan način prikazuje neki lik, događaj ili zbivanje.  Mačka kod zubara | Luko Paljetak rođen je u Dubrovniku 19. kolovoza 1943. Napisao je brojne zbirke pjesama i knjige za djecu i mlade, ali pisao je i eseje, članke i znanstvene studije. U Dubrovniku je odrastao i nastavio živjeti do danas. Završio je studij hrvatskoga i engleskoga na Filozofskome fakultetu Sveučilišta u Zadru.  Radio je jedno vrijeme i kao asistent na fakultetu i kao redatelj i dramaturg u Zadarskome kazalištu lutaka. Doktorat je dobio na Filozofskome fakultetu u Zagrebu. I danas djeluje kao vrstan prevoditelj s engleskoga, francuskoga i slovenskoga.  Stalni je član HAZU-a i SAZU-a i dobitnik mnogih priznanja. Radi i djeluje kao urednik u časopisu *Dubrovnik* koji izdaje dubrovački ogranak Matice hrvatske. Njegova djela uvukla su se duboko u dubrovačku i hrvatsku popularnu kulturu. |

|  |  |  |  |
| --- | --- | --- | --- |
| TIJEK NASTAVNOGA SATA | ISHODI | oblik rada | |
| MOTIVACIJA  Učenici na sat lektire donose svoje pisanke u kojima su, prema dogovoru, interpretirali nekoliko pjesama ili sastavili popis pjesama koje su im se najviše svidjele uz obrazloženje zašto (učenici to mogu napraviti služeći se digitalnom tehnologijom).  Ako učiteljica/učitelj ima priliku nabaviti audiokasetu *Miševi i mačke naglavačke*,može učenicima reproducirati recitacije nekih pjesama kao uvod u interpretaciju  (postoje i zvučni zapisi dječjih zborova koji izvode uglazbljene pjesme Luke Paljetka).  Učenici mogu svojim riječima objasniti značenje riječi *naglavačke*, nabrojiti životinje koje mogu svijet doživjeti naglavačke i pretpostaviti zašto su mačke i miševi iz ove zbirke naglavačke. | ikt A.2.2.  OŠ HJ B.3.4. | frontalni | |
| IZRAŽAVANJE DOŽIVLJAJA  Učenike će se na izražavanje doživljaja potaknuti pitanjima: *Kako vam se svidjela ova zbirka pjesama? Jesu li vas pjesme nasmijale, zabavile, bile vam dosadne, naporne? Tko su likovi u pjesmama? Kakve su pjesme?* (Uglavnom duge, šaljive, pjesme koje pripovijedaju priču.) *Što je posebno u odnosu ove mačke i miša? Koje se sve životinje spominju u pjesmama?*  Slijedi razgovor o popisu pjesama koje su im se najviše svidjele i objašnjenja razloga uvrštavanja na popis. | OŠ HJ A.3.1. | frontalni | |
| NAJAVA I ČITANJE  Učiteljica/učitelj učenicima najavljuje čitanje i interpretaciju pjesme *Mačka kod zubara,* a zatim im iznosi nekoliko zanimljivosti iz autorova života te kako je nastala zbirka pjesama *Miševi i mačke naglavačke*. (Autor navodi kako je jedna od prvih njegovih igračaka bio upravo jedan živi miš kojega je on ulovio i hranio, a onda se pojavila i jedna mačka za koju je on mislio da mnogo jede, mnogo pije i tako, malo-pomalo, nastala je ova zbirka...)  Učiteljica/učitelj na ploču zapisuje ime i prezime autora, naslov zbirke i pjesme; učenici zapisuju u pisanke.  Postavlja učenicima problemsko pitanje *Tko je mački popravio zube?*, a zatim izražajno čita pjesmu poštujući vrednote govorenoga jezika. | OŠ HJ B.3.1. | frontalni | |
| EMOCIONALNO-INTELEKTUALNA STANKA I OBJAVLJIVANJE DOŽIVLJAJA  Učenicima se ostavlja nekoliko trenutaka za oblikovanje osobnoga doživljaja pjesme, a zatim oni sami izražavaju doživljaj i odgovaraju na postavljeno pitanje prije čitanja. (Miš je mački popravio zube.) | OŠ HJ A.3.2. | frontalni | |
| INTERPRETACIJA  Pjesmu čitamo još jednom i objašnjavamo nepoznate riječi.  Interpretacija je vođena pitanjima: *Što je mačka jela previše? Kakvi su joj zubi postali od toga? Dopuni stihove: Bili su joj klimavi kao... Što se sve događalo sa zubima? Zašto je mačku hvatao bijes? Što su miševi činili kad bi je vidjeli? Kako se je mačka tješila? Što je jednoga dana odlučila? Tko je bio zubar? Tko je sve čekao kod zubara? Kako se mačka osjećala kad je ušla u ordinaciju? Kako se ti osjećaš kod zubara? Što joj je miš sve radio? Kako je mačka proslavila kad je sve zube popravila? Koliko je dugo ponovno jela slatkiše? Što joj je zubar rekao kad je ponovno došla k njemu? Jedeš li ti mnogo slatkiša? Što ti zubar kaže kad dođeš k njemu? Zašto je ova pjesma šaljiva? Što ti je u njoj najsmješnije?* | OŠ HJ A.3.1.  OŠ HJ A.3.3.  osr B.3.2.  uku A.2.1. | frontalni | |
| SINTEZA  *Kakva je ovo pjesma?* (Šaljiva.) *Zašto?* (Prikazuje događaje na smiješan, duhovit način.) *Što je tema pjesme? O čemu govori?* (O mački koja je morala popraviti zube, a zubar je bio jedan miš.) *Koliko pjesma ima strofa? Imaju li strofe jednak broj stihova? U pjesmi se glasovno ne podudaraju dva stiha. Pronađi koja.* (... što nije mogla lovit miše, ... a taj je zubar bio miš)  *Kako se zove zbirka pjesama koju smo upoznali? Tko ju je napisao? Kakve su pjesme u zbirci?* | OŠ HJ B.3.2. | frontalni | |
| PROVJERA  Slijedi rješavanje nastavnoga listića za provjeru. | OŠ HJ A.3.3. | individualni | |
| STVARALAČKI RAD  − U pisanku objasni sljedeće izraze iz pjesama Luke Paljetka:  − izgubio je pamet  − svoju dragu cmoknuti  − ni da pisnu  − čuvao je liniju  − stati na kraj tome kvaru  − tjerati sve po starom.   * Istraži uglazbljene pjesme Luke Paljetka i poslušaj ih. | OŠ HJ B.3.4.  OŠ HJ B.3.1.  OŠ GK A.3.1.  ikt A.2.2. | individualni | |
| JEZIK  Učenici mogu iz nekih pjesama ispisati glagole (primjerice, *Mačka koja se samo smijala* ili *Umjetno disanje).* | OŠ HJ A.3.5. | individualni | |
| **NASTAVNI LISTIĆ − PROVJERA** | | | |
| **Pažljivo pročitaj pjesmu *Zaljubljeni krokodil,* a zatim riješi zadatke.**   1. Pjesma *Zaljubljeni krokodil* je: 2. ozbiljna 3. šaljiva 4. istinita. 5. O kome pjesma pjeva? 6. o nasmijanome krokodilu 7. o pijanome krokodilu 8. o zaljubljenome krokodilu 9. Odgovori cjelovitom rečenicom.   Što se dogodilo krokodilu?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kako se ponašao krokodil? Što je sve radio?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kako se zvala krokodilova draga?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Što je krokodila spriječilo da stigne do voljene?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Komu je poklonio cvijeće?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Pronađi i napiši koga bi sve krokodil trebao upoznati prije nego što vidi Ameliju.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. U sedmoj strofi pronađi i prepiši stihove koji govore kako je krokodil izgledao kad ga je spopala trema.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Krokodil je uspio izraziti svoju ljubav Ameliji. DA NE 2. Dopuni.   Pjesma ima \_\_\_\_\_\_\_\_\_\_\_\_\_\_\_\_\_\_\_\_ strofa.  Strofe imaju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ broj stihova.  (*jednak/nejednak*)  Rima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Što ti je smiješno u ovoj pjesmi?   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Kako se ti ponašaš kad si zaljubljena/zaljubljen?   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Nacrtaj Ameliju prema opisu u pjesmi.  |  | | --- | |  | | | | |